text:
Como preparacion pa e temporada di vakantie grandi, cu ta den porta, Departamento di Aduana ta duna e biahero local algun tips pa tene cuenta cune:
Formulier Tijdelijke Uitvoer
Departamento di Aduana ta recomenda biaheronan pa registra articulonan manera laptop of tablet na oficina di Aduana na Aerocargo of na Aeropuerto. Esaki ta conta solamente pa articulonan di balor cu ta practicamente nobo y cu e biahero no tin un comprobante cu a cumpra e producto aki na Aruba of cu a yega di cumpre den exterior y cu e derecho di importacion ya ta paga. E formulario ta un comprobante cu e persona a sali cu e articulonan for di Aruba y e ta pa evita cu mester paga impuesto ariba e articulo aki na momento cu e drenta bek. Tur biahero por download e formulario di Tijdelijke Uitvoer for di riba e website www.douane.aw . Yena e formulario delanta y promer cu biaha pasa na oficina di Aduana na aeropuerto, of na e seccion di Aerocargo pa registra e formulario. Asina e formulario ta valido ora di bin bek di bo dushi vakantie.
Exoneracion di impuesto riba ekipahe di biahero:
1. Nos ta conseha tur persona cu biaha pa exterior y cu a cumpra articulonan den exterior pa warda tur comprobante di pago.
2. Haci un calculacion di e balornan di e productonan.
3. Si e balor di productonan surpasa 400 florin, pasa directamente na balie di Aduana na aeropuerto pa paga e impuesto di importacion y of accijns.
4. No warda riba e control di Aduana riba ekipahe pa declara productonan cumpra.
5. Pasahero por trece un cantidad limita di productonan manera alcohol y tabaco cu exoneracion di impuesto.
Ta prohibi pa importa carni of productonan di carni
Departamento di Aduana ta informa tur persona cu ta biahando pa exterior of cu ta preparando pa ricibi personanan for di exterior cu ta prohibi pa importa carni of preparacionnan traha di carni manera cu ta bini for di Sur America y Centro America. Departamento di Aduana lo kita e mercancia y despues entrega esaki na Vetenaire Dienst cu lo destrui e mercancia menciona. Mas informacion over di e ley yama: “Slacht en Keuringsverordening” por lesa riba nos website www.douane.aw.
Mercancianan prohibi of cu mester di permiso
Biaheronan y importadornan (di carga) mester ta conciente di e reglanan prescribi den diferente ley encuanto importacion of exportacion di mercancia of transportacion di mercancia cu ta rekeri un permiso y/of cu ta prohibi. Ehempel di mercancianan prohibi ta productonan manera droga, remedi, mata, bestia y armanan (di candela).
Pa mas informacion encuanto preparacion pa biahero por bishita nos website www.douane.aw.


c: text/html

text:
ORANJESTAD – Centro Desaroyo (Cede), un instancia financia pa gobierno cu ta yuda financia iniciativanan social y cultural na Aruba, kier yuda organisacionnan no-gubernamental bira mas eficiente.
Cede kier trece instancianan cu ta sirbi e mesun gruponan, manera hendenan di edad, hobennan, perosonanan aisla di sociedad y personanan cu un handicap, hunto pa proyectonan pa cual nan lo wordo financia. pa yega na esaki Cede a desaroya un plan integral.
Un entrevista cu Daniel Tecklenborg, director di Cede
Autor: Ariën Rasmijn

robotstxt: allowed

filter: keep


text:
Aruba, Corsou y Sint Maarten lo traha hunto pa mehora salud publico
ORANJESTAD, Aruba: Recientemente Minister di Salud Publico, Cuido di Nos Grandinan y Deporte, Dr. Carlos “Alex” Schwengle, tabata na Corsou unda cu el a reuni cu Minister di Salud Publico, Desaroyo Social y Labor, Emil Lee di Sint Maarten y Minister di Salud Publico, Medio Ambiente y Naturalesa, Suzanne Camelia-Römer di Corsou. Durante e encuentro aki nan a trata e topico di volksgezondheid. Cada minister a splica kico ta nan vision pa cu salud publico. Na final di e reunion Ministernan a firma un LOI, “Letter of intent”, pa asina por sigui traha hunto mas di cerca pa asina tin un miho salud publico.
E reunion a bay bon unda cu tur minister ta di kere cu e 3 islanan por traha hunto riba e terenonan di salud publico. Minister Schwengle ta contento di por traha cu ministernan di Corsou y Sint Maarten pa asina mehora salud publico. E ministernan lo bay presenta e top 3 prioridad riba tereno di prevencion, algemene ziektekostenverzekering y ziekenhuiszorg, unda cu lo mira con e 3 islanan lo por traha hunto.
Minister di Lee a indica cu e lo kier pe programa di “biba amor” keda implementa. Tambe e seguronan medico a papia riba e parti con pa tin un cuido “slimmer/goedkoper”.
Ministernan a tuma diferente punto den consideracion pa asina nan por traha mas di cerca hunto. Algun punto di consideracion ta e disposicion di desaroya un cooperacion entre e 3 islanan den e tereno di salud y cuido medico, considera e importancia y conocemento di e balor di cooperacion entre e participantenan pa sigura un enfoke riba e importancia di salud publico manera pa preveni enfermedadnan no transmisibel, tuma nota di e protocol di e cooperacion di salud publico di Reino Hulandes firma pa gobiernonan di Hulanda, Aruba, Corsou y Sint Maarten na September 2016 y otro consideracion.
E participantenan tin e plan pa expande e cooperacion riba areanan di interesnan mutuo. Te cu awo nan a yega na e prome topiconan di interes mutuo cu ta coordina hunto proyectonan den e area primario di prevencion den cuido, pa aumenta esfuerso mutuo ora di trata retonan grandi, pa den e proximo 3 luna traha riba e “Terms of Reference” pa e comision di audit di cuido integral cual ta consisti di partnernan internacional cu ta traha pa un solo vision y hopi mas. Tur e topiconan menciona por extende den varios topico mutuo. E ministernan lo reuni un biaha mas hunto pa sigui traha pa tin un bon cuido integral. Mimister Schwengle tabata compaña pa director di IMSan; AZV; Hospital; WGK y IVA.


text:
Casa Cook Kos offers a comfortable setting when in Marmari. It also provides a gift shop and babysitting/child services. The hotel has 37 rooms that are fitted with all the necessities to ensure an enjoyable stay. On-site dining options include a restaurant, which is a convenient spot to have a meal. Kos Island International Airport is less than a 20-minute drive from Casa Cook Kos. Kardamaina and Kos are also just a brief drive from the property.
Most popular hotels in Marmari Kos
acsa cook kos csaa cook kos caas cook kos cas acook kos casac ook kos casa ocok kos casa cook kos casa coko kos casa coo kkos casa cookk os casa cook oks casa cook kso sasa cook kos dasa cook kos fasa cook kos xasa cook kos vasa cook kos casa cook kos asa cook kos cqsa cook kos cwsa cook kos cssa cook kos cxsa cook kos czsa cook kos cesa cook kos casa cook kos c sa cook kos caqa cook kos caaa cook kos cawa cook kos caea cook kos cada cook kos caxa cook kos caza cook kos caca cook kos casa cook kos ca a cook kos casq cook kos casw cook kos cass cook kos casx cook kos casz cook kos case cook kos casa cook kos cas cook kos casa cook kos casaccook kos casavcook kos casabcook kos casancook kos casamcook kos casa sook kos casa dook kos casa fook kos casa xook kos casa vook kos casa cook kos casa ook kos casa c8ok kos casa c9ok kos casa c0ok kos casa ciok kos casa cpok kos casa ckok kos casa clok kos casa c;ok kos casa cook kos casa caok kos casa cuok kos casa c ok kos casa co8k kos casa co9k kos casa co0k kos casa coik kos casa copk kos casa cokk kos casa colk kos casa co;k kos casa cook kos casa coak kos casa couk kos casa co k kos casa coou kos casa cooi kos casa cooo kos casa cooj kos casa cool kos casa coom kos casa coo, kos casa coo. kos casa cook kos casa cooc kos casa coo kos casa cook kos casa cookckos casa cookvkos casa cookbkos casa cooknkos casa cookmkos casa cook uos casa cook ios casa cook oos casa cook jos casa cook los casa cook mos casa cook ,os casa cook .os casa cook kos casa cook cos casa cook os casa cook k8s casa cook k9s casa cook k0s casa cook kis casa cook kps casa cook kks casa cook kls casa cook k;s casa cook kos casa cook kas casa cook kus casa cook k s casa cook koq casa cook koa casa cook kow casa cook koe casa cook kod casa cook kox casa cook koz casa cook koc casa cook kos casa cook ko ؤشسش ؤخخن نخس cфыф cщщл лщы casa cook kos মোেো মদদক কদে ψaσa ψook koσ मोेो मददक कदे цaca цook koc زشسش زخخن نخس בשדש בםםל לםד मोेो मददक कदे ㅊㅁㄴㅁ ㅊㅐㅐㅏ ㅏㅐㄴ ܤܫܣܫ ܤܞܞܢ ܢܞܣ แฟหฟ แนนา านห


text:
Ayera e supermodel di 56 aña a comparti un post riba Instagram, unda el a skirbi cu el a haci un procedemento pa reduccion di vet ‘CoolSculpting’ cinco aña pasa, cu a lage ‘deforma permanentemente’. Awo e ta bay presenta un demanda contra Zeltiq Aesthetics, e empresa encarga di CoolSculpting.
Subtitulando su post cu e hashtags, “#TheTruth” y “#MyStory,” Evangelista a cuminsa su declaracion, skirbiendo: “Awe mi a tuma un paso grandi pa coregi un fout cu mi a sufri y mi a warda esaki pa mi mes durante mas cu cinco aña”.
“Pa mi seguidonan cu a puntra dicon mi no tabata trahado mientras cu e carera di mi compañenan a prospera, e rason ta cu mi a ser desfigura brutalmente pa e procedimento di Zeltiq CoolSculpting cu a haci contrario di loke nan a priminti, el a continua den e post.
Evangelista despues ta bisa cu desde e tempo ey, el a desaroya ‘Paradoxical Adipose Hyperplasia of PAH’, un efecto secundario hopi raro pero grave, unda e celnan di vet especificamente na e parti di tratamento ta crece mas na luga di bira mas chikito. E modelo a bisa cu e no a wordo informa di e riesgo prome cu e procedemento.
“PAH no solamente a destrui mi fuente di entrada, el a manda mi den un ciclo di depresion y tristesa profundo, y e profundidadnan mas abou di autodesprecio “. Cerando su post e supermodel di decada di 1990, a comparti su plannan pa tuma accion legal y el a skirbi: ”Cu e demanda aki, mi ta avansando pa deshaci di mi berguensa y haci mi storia publico. Mi ta cansa di biba di e manera aki. Mi ta desea di por sali di mi porta cu cabes na laira apesar cu mi no ta mustra manera mi mes mas”.


text:
ORANJESTAD, Aruba: Mary Joan Foundation ta invita e comunidad di Aruba pa forma parti di na Fun Walk & Run cu ta tuma lugar dia 29 di october. Un caminata cu pa conscientisa tur hende pa sostene e pashentnan/sobrevivientenan balente di cancer di pecho y tambe pa recorda esunnan cu a fayece.
“Light up the Path” Fun Walk & Run, cu lo cuminsa na Plaza Betico 6’or di mainta y ta termina eynan bek. E ruta lo ta den Oranjestad y ta organisa pa 297Runners y pa cu esaki e ruta lo tin e nomber di “Papi’s Route.”
Tur hende ta bon bini pa participa na e caminata cual tin un costo di Awg 20,- y cupo ta limita. E prome 1000 participante cu inscribi lo ricibi un dri fit shirt, boter di sport y wristband. E aña aki Aruba Bank a facilita e proceso di pago pa su clientenan cu su servicionnan di Online Banking. Cu Aruba Bank App, Aruba Bank Online y ABO bo ta scohe “Light up the Path” (MJF) den e address book y bo por pasa na e oficina di Mary Joan Foundation cu bo prueba di pago y asina ricibi bo articulonan.
Tambe e ticketnan ta disponibel na, Ibisa Eagle, Citgo Essoville, Drop ‘N Nuts, Gallo Rojo y na oficina di Mary Joan Foundation.
Mary Joan Foundation ta conta cu e participacion di comunidad di Aruba pa participa na e “Fun & Run Walk” pa asina sigui cu nan trabou pa esnan cu mester di nan sosten den nos comunidad.


text:
MERKA — Di 22 pa 25 di Febrüari 2018 Kòrsou a partisipá na un kompetensia internashonal di baiskel BMX ku a tuma lugá na Oldsmar, Florida USA, yama “Gator Nationals”.
Selekshon di Kòrsou a konsistí di 24 siklista ku ja pa hopi tempu ta entrená na e pista Internashonal di Global BMX aya na Damacor. Bou di guia di nos coachnan lokal nos por a mira e kosecha di e preparashon intenso aki ora ku Kòrsou a logra konkistá mas ku 50 trofeo durante e kuater dianan di kompetensia internashonal aya na Oldsmar Florida USA.
E resultado general den diferente kategoria, tabata lo siguiente:
- Enzo Henriquez 1* Promé lugá, 1* di seis lugá
- Deshawn Agard Finalista
- Gabriel Herrera 1* Promé lugá, 1* di dos, 1 di tres lugá
- Zainho Paulina 2* Promé, 2* di dos lugá
- Shahir Boelijn 2* di dos lugá, 1* di tres, 1* 4 lugá
- Kylen Louisa 2* di dos lugá, 1* un di sinku lugá
- Mauro Herrera 1* Promé lugá, 1* di tres lugá, 1* di kuater
- Caelan Broos 1* di kuater
- Nigel Richardson
- Chariph Langguth
- Ginsley Schotborg 1* di kuater lugá
- Jeremy Kirindongo
- Didion Bonifacio 5* Promé lugá, 1* di tres lugá
- Jayden Schoenmaker 3* di dos lugá, 2* di kuater lugá
- Vennies Vorst 1* Promé, 1* di dos, 1* di tres
- Joshua Petronilia 3* Promé lugá, 2* di dos lugá
- Shadon Ostiana
- Goshue Keep 2* Promé, 1* di kuater den Super Cross
- Lakisha Richardson 2* di dos lugá, 2* di tres, 1* di kuater
- Djuraine Finies 2* di tres, 1* di kuater
- Andey Steinbach 1* di tres, 2* di kuater
- O’brian Valorian
- Jozua Martina 4* di dos lugá
- Benjamin Zimmerman 1* di tres lugá
Pabien na tur e siklistanan ku a saka kara di Kòrsou en grande.
Danki na “Curacaosche Wieler Bond” (CWB) i danki spesial na tur e sponsornan ku a kopera pa hasi e biahe aki posibel.
Un danki mashá spesial mester bai na e fasilidat Internashonal di Global BMX Track aya na Damacor, kaminda ku e siklistanan ja pa años ta entrenando pa siña nan por kompetí na nivelnan altu tantu lokal komo Internashonalmente.


text:
DEPORTE – Diadomingo weganan di futbol di La Liga Santander di Spaña a continua unda cu ultimo wega di diadomingo tabata entre Valencia y Real Madrid.
Ambos ekipo a yega na e wega aki cu 10 punto y tabata comparti e prome lugar pa algun siman.
Den prome minuutnan di wega Valencia a haci hopi atake y tabata hunga rapido riba tereno, pero Real Madrid a sa di defende bon y tabata bay riba contra atake.
Prome mitar a bay den descanso cu score empata 0-0.
Den di dos mitar, Valencia a pone mas preshon cu den prome mitar y tabata na di 66 minuut ta bay ariba cu score di 1-0 cu gol anota pa Hugo Duro.
Valencia sinembargo a haci hopi desgaste fisico y poco poco a nota cu e cansancio tabata hopi mas cu di Real Madrid y aki unda Real Madrid a probecha di velocidad di Vinicious Jr caminda cu Karim Benzema ta dune un bon asistencia pa asina Vinicious Jr empata e wega 1-1 na di 86 minuut.
Na di 88 minuut Real Madrid ta bay ariba cu score di 2-1 e biaha aki tabata Vinicious Jr ta cruza e bala pa Karim Benzema anota e di dos gol pa Real Madrid.
Asina tambe e wega a termina cu score di 2-1 na fabor di Real Madrid caminda cu e victoria aki ta bira lider solido di campeonato di La Liga Santander cu 13 punto.
Resultadonan di otro weganan di diadomingo ta lo siguiente, Mallorca y Villareal ta empata 0-0, Real Sociedad y Sevilla tambe ta empata 0-0, Real Betis y Espanyol ta empata 2-2, golnan di Real Betis a wordo anota pa Adria Pedrosa cu ta un auto gol y Nabil Fekir, golnan di Espanyol a wordo anota pa Aleix Vida y Leandro Cabrera.


text:
PHILIPSBURG – Minister di Hustisia Dennis Richardson ayera a konvoká gobièrnunan di Aruba i Kòrsou pa djòin e resistensha di Sint Maarten kontra loke el a yama “desishon di Rijksministerraad ku ta kontra lei.”
Richardson ta bisa ku gobièrnu ta kasi kompletamentu di akuerdo ku e rekomendashonnan den e rapòrt di integrashon di komishon Wit, pero ku den e rapòrt e abusu di poder di Rijksministerraad no a haña e atenshon ku e meresé.
Kuater investigashon
“A kousa e impreshon ku Sint Maarten lo ta kontra investigashon di integridat pero awor nos por dera e noshon ei. Nos tin kuater investigashon di integridat: di Algemene Rekenkamer, di Transparency International, di Komishon Wit i e investigashon ku a dediká na gobernador.”
Frontera
Richardson ta bisa ku awor si gobièrnu ta sera un frontera den relashonnan ku Rijksministerraad. “Ku tur posibel medio hurídiko nos lo resistí desishonnan ku ta kontra di lei.”
Ademas Richardson a apelá na e gobernadornan di e paisnan den reino pa no ehekutá desishonnan asina di Rijksministerraad mas. “Mientras tantu ku gobièrnu hulandes no koperá ku lantamentu di un instituto independiente pa resolvé konflikto entre e paisnan, nos lo resistí di e manera aki.”
Resolushon
E opinion aki ta kuadra ku e resolushon ku e presidentenan di e parlamentonan i nan komishonnan pa Asuntunan Interior i Relashonnan den Reino a aseptá djamars. Eiden tur tres pais ta boga pa lanta e instituto ku Richardson ta referí na dje.
Outor: Hilbert Haar


text:
DEPORTE – Diadomingo weganan di clasificacion pa Mundial Qatar 2022 a continua unda cu den zona di CONMEBOL tabata tin accion.
Un di e weganan cu a hala atencion tabata entre Argentina y Uruguay, Argentina tabata na di dos lugar prome cu e wega cu 19 punto mientras cu Uruguay tabata na di cuater lugar cu 16 punto.
Parce cu Argentina despues di a titula campeon di Copa America, ta hungando mihor futbol cu den e ultimo temponan cu a pasa.
Na di 38 minuut, Argentina ta bay ariba cu score di 1-0, gol anota pa Lionel Messi y cu asistencia di Giovani Lo Celso.
Na di 44 minuut, Argentina ta haci e wega 2-0 cu gol di Rodrigo de Paul y cu asistencia di Lautaro Martinez.
Prome mitar a bay den descanso cu score di 2-0 na fabor di Argentina.
Den di dos mitar na di 62 minuut, Argentina ta sentencia e wega aki cu gol di Lautaro Martinez y un biaha mas cu asistencia di Giovani Lo Celso.
Asina tambe e wega aki a termina cu score di 3-0 na fabor di Argentina cu ta logra keda mantene e di dos puesto riba tabla di clasificacion cu 22 punto, mientras cu Uruguay ta keda cu 16 punto despues di e derota aki.
Den otro weganan di zona di CONMEBOL, Brazil y Colombia ta keda empata 0-0 y Brazil ta perde e puntahe perfecto cu e tabata tin den weganan aki y ta yega 28 punto cu ta practicamente clasifica si pa mundial di 2022, Venezuela ta sorprende Ecuador cu score di 2-1, Bolivia ta gana Peru 1-0, y Chile ta mantene speranza ganando Paraguay cu score di 2-0.


text:
Dia 15 di yüli, Tourism Corporation Bonaire (TCB) a rekonosé Andy
Serberie pa su akto noble ku el a hasi e dia promé. Ayera, dia 14 di yüli, Andy Serberie, tabata
piskando algun mia for di kosta i a nota algu kòra ta drif riba awa. Ora el a yega serka, el a topa
ku dos sambuyadó ku a bai leu for di kosta i ku tabata buskando yudansa pa bai kosta bek.
Mesora Andy a yega mas serka pa a duna e sambuyadónan un pida kabuya pa nan por a tene na
dje i trese nan salvo bek na kosta.
Andy Serberie ta un piskadó lokal ku bo por topa diariamente na waf di piskadó òf riba laman.
Pa e akto noble aki, TCB a rekonosé Andy komo un embahador di Boneiru. Andy a risibí un
medaya di oro i tambe un regalo di parti di TCB, Karels’ Beach Bar & Restorant i un estadia di
Plaza Beach Resort & Casino.
Andy sigur ta un ehèmpel pa nos tur i su akto ta representá e komunidat di Boneiru ku semper
ta kla pa duna un man na un i tur. Danki Andy pa bo akto di balentia.
TOURISM CORPORATION BONAIRE TA REKONOSÉ ANDY SERBERIE PA SU AKTO NOBLE
Dia 15 di yüli, Tourism Corporation Bonaire (TCB) a rekonosé Andy


text:
Kuido ofresé
Kon nos por yuda?
E kuido ku ta ofresé por kuminsá for di un análisis diagnóstiko. Nos ta ofresé tambe yudansa ambulante.
Nos ta traha eksklusivamente ku spesialistanan riba tereno di sikiatria di mucha i hóben, manera sikiater di mucha i hóben, sikólogo, terapista i enfermeronan. Punto di salida ta ku bo yu ta haña e mihó tratamentu.
Un tratamentu por enserá kòmbersashon individual, terapia di wega, tratamentu den grupo òf di famia. Preskribí remedi por forma parti di e tratamentu. Den tur kaso ta sinkronisá e tratamentu kuidadosamente ku e situashon na kas di e mucha i e mayornan/persona ku ta kuida.
Den mayoria kaso nos ta ofresé guia, sosten i òf informashon na mayornan òf persona ku ta kuida. Bo ta haña splikashon di e diagnóstiko di bo yu, bo ta siña kon ta e mihó manera pa atendé esaki i kon solushoná sierto problema. Por ta e profeshonal ku ta guiá bo ta otro ku esun ku ta guia bo yu.
Ademas Yudaboyu ta ofresé sosten na internat, skol i otro instansianan ku diariamente ta atendé ku mucha. Esaki por ta den forma di rekapasitashon, workshop òf sosten personal.


text:
ORANJESTAD – Falta di digitalisacion, sistema bieu di duna les y test, y instruccion di idioma. Inversionnan abou den enseñansa ta y kedando perhudica hoben Rubiano. Esaki por mira bek tambe den e cifranan: un averahe di 54% a slaag e aña aki locual atrobe ta mas abou compara cu den resto di Reino Hulandes.
“Mi ta cuminsa mi estudio prome na universidad di Corsou como cu esaki ta mas cerca”, asina Chainel Sosa-Ramirez kende a slaag pa Havo ta conta. E no ta sinti cu e ta suficiente prepara na scol secundario pa bay Hulanda inmediatamente. “Mi Hulandes no ta asina bon. P’esey mi ta bay Corsou prome pa upgrade mi mes y despues bay Hulanda pa mi masters.”
Pero tin mas problema cu esun di idioma so. En general inversion structural abou den enseñansa ta haci cu hobennan Rubiano ta atras riba otro terenonan tambe. Na Boneiro por ehempel nan si a haci e inversionnan necesario dado momento. E cifranan di slaag tabata riba mesun nivel cinco aña pasa cu esun di Aruba. Pero pa motibo di e inversionnan haci Boneiro su cifranan a mehora pa 90% di e norma averahe di slaag.
Minister di enseñansa Rudy Lampe ta bisa cu Aruba a score un tiki miho localmente e aña aki, pero compara cu e norma internacional ainda e prestacionnan ta keda hopi abou. Aunke e ta implementando su plan di innovacion actualmente, esaki lo tuma sigur un 10 aña pa completa.
Fundacion Bon Gobernacion Aruba cu ta investigando gobierno desde cu Aruba por goberna su mes for di 1986, ta bisa cu pa nan e mal prestacion di studiantenan Rubiano ta algo conoci. Den mas cu 30 aña mayoria di placa di gobierno a bay pa paga debe y salario. Asina tiki a resta pa haci inversion otro caminda, segun presidente Armand Hessels.
“Pues tampoco a inverti suficiente den enseñansa. Mientrastanto nos ta keda manda nos hoben mal prepara pa Hulanda. Di local mas cu mita ta regresa sin diploma pero si cu un debe halto.”
‘Nos ta keda manda nos hobennan mal prepara pa Hulanda’ -Armand Hessels di Fundacion Bon Gobernacion Aruba
Lampe ta reacciona riba e conclusion di inversion abou haci den enseñansa cu: “Esey ta corecto pero no tur cos.” Enseñansa ta e post mas grandi den presupuesto di gobierno. Pero mayoria di e placa ta bay pa salarionan di personal di enseñansa y otro personal, e ta splica.
“E inversionnan berdad a keda abou pa motibo di esaki. Wak e edificionan di nos scolnan. Nos hasta mester a cera varios pasobra nan no tabata adecua mas pa por duna les eyden. Pues den sentido ey nos ta cana atras. Pero esey no ta e unico factor.”
Tampoco a inverti suficiente den innovacion di e sistema di duna les, e ta haya. Unda docentenan ainda ta duna les klassikaal y ta sigui e sistema anticua di duna punto, e minister ta splica.
Y cultura tambe ta keda hunga un rol grandi pa nos hobennan prestando menos na Hulanda. “E nivel di presta na Merca y Canada ta mas halto. Nos studiantenan ta depende hopi riba nan famia. Mientrastanto na Hulanda bo ta bo so, independiente. Na Merca bo ta keda riba un campus und bo tin e mesun sentido di proteccion manera un famia, bo por bisa. Y esay ta haci e diferencia bou nos estudianten. Pa motibo di esey nos ta stimula pa hobennan keda na Aruba of den regio pa studia.”
Xyqu Croes kende a slaag pa Havo ta bisa na su entregamento di diploma: “Na Aruba bo no a haya e chens pa biba riba bo mes prome cu bo ta bay Hulanda. Esey ta algo cu bo mester custuma na dje, p’esey bo mester ta miho prepara cu esunnan cu ya ta na Hulanda. Esaki ta algo sigur cu nos tin como preocupacion.”


text:
INSTITUTO MEDICO DI SAN NICOLAS, UN ALTERNATIVA REAL PA DRECHA CUIDO MEDICO NA ARUBA (part 2)
Gabinete Wever Croes a cuminsa cu un upgrade di InstitutoMedico San Nicolas Dr. Rudi Engelbrecht y haci'e un hospital riba termino largo y cu mester ta nos focus e proximo periododi gobernacion.
Esaki lo crea mas opcion pa nos comunidad di Aruba pa nan cuido medico y ta crea competencia sano cu ta incrementa calidad den salud publico. Nos tur sa cu ultimo añanan nos pueblo no ta satisfecho cu varios area di noscuido. Den pandemia (minimo tres aña) mester a corta aindamas den e fondo di Algemene Ziektefonds Verzekering(AZV).
Instituto Medico San Nicolas (IMSAN) tin un rolspecifico. Awo tin 12 camber cu 22 cama cu lo wordo usa pa patientnan “overnight” na IMSAN, unda mester evita pa manda pacient pa exterior. IMSAN a trata caba mas di 100 patient pa radio terapia. A inverti mas di 60 miyon florin den e proyecto di expansion y renobacion di IMSAN.
Fortalececuido medico na cas cu inversion na Aruba di ekipo y trecemediconan capacita (specialisa) pa logra haci mas procedemento, cirugianan medico riba nos Isla. Entrante April 2021 ora e proyecto di cambernan wordo finaliza y entregaIMSAN por haci operacionnan y patientnan por keda eynanmes.
Esaki lo brinda nos pais mas camber y mas capacidad di cuido cu ta hopi necesario y importante. Mester re-evalua e sistema di tratamento medico den exterior mas pronto posibel, eherciendo mas control y inspeccion den area di facturacion di clinicanan den exterior cu na mes momento ta baha e gastonandi cuido medico.
Dentro di poco IMSAN lo haya su JCI accreditation cu lo significa cu nos lo cuminsa cu turismomedico. Actualmente Algemene Ziektefonds Verzekering(AZV) no ta sostenibel pa un pueblo di apenas 120.000 habitante y cu un presupuesto di 400 miyon pa aña.
Minister Danqui Oduber a cumpli cu e exigencianan di e Framework Convention on Tobacco Control di OrganisacionMundial di Salud (WHO) y cu nos Plan Nacional di Accionriba Prevencion di Non-Communicable Diseases (NCDs).
Asina Ministerio di Salud ta sigui traha pa salvaguardia e salud di nos hendenan. Nos tin varios malesa cronico cu mester atencion nacional manera Sobre Peso, Obesidad, Hipertension, Diabetes, Nutricion y Cancer. Door di stop di huma, bo ta reduciendo e riesgo pa un evento vascular cu 70%. Aña pasa a opera mas di 2000 pacient cu intervencion di cardiologia na hospital Dr. Horacio Oduber.
Aruba a firma un acuerdo cu CARPHA pa set up un registro di cancer na Aruba. Pa promer biaha den historia Aruba lo tin un registro di cancer cu lo bay yuda den e prevencion di esaki. Mehorando cuido cu focus riba prevencion cu lo duna su fruto disminuiendo e tendencia di e gastonan medico a largo plaso. E implementacion di medicina preventivo ta bay drenta maneraun rescate pa e cuido medico actual cu ta basicamentecurativo.
IMSAN lo ta cla pa April awor pa duna radioterapia na 125 pacient cu cancer y tin 24 persona cu ta haya radiotherapie. Hasta electroshock therapie ta haci na IMSAN. Awo falta pa inverti den un Petscan (Position Emision Tomography). Djisimagina si no a inverti den IMSAN tur e divisas aki ta sali di nos economia pa otro paisnan.
Tambe a haya e prome pacientcaba di Saba y mi lo kier wak esaki expande den full Caribe (greater Caribbean) cu ta bin San Nicolas pa tratamento asinacreando un micro economia di sector medico pariba di brug di Aruba. Acerca a haci caba mas di 100 operacion di retina. Acerca IMSAN ta dunando servicio di Dialisis na 57 pacientpa no menciona 50 pacient cu ta den pre-Dialisis cu mesterbin acerca.
Sigur mester felicita Director di IMSAN Dr. Joel Rajnherc y su team completo pa e tremendo servicio medico cu ta wordo duna. Tin mester di varios profesional naIMSAN: Verpleegkundige, Apotheker y Optometrist. Nos mester specialista pa traha na IMSAN, pesey nos hubentud tin un oportunidad unico awo pa haya trabaonan profesional mas cerca di cas si nan sigui estudionan avansa. Mi lo sigui tur desaroyo di Instituto Medico di San Nicolas e siguienteañanan nos dilanti. "Respeta derecho di otro, esey ta garantisabo paz." Betico Croes


text:
Kico ta e plan di gobiernodespues cu Hulanda stop e ayudo financiero
Gobierno mester comparti cu pueblo kiko ta e plan despues cu Hulanda stop e ayudo financiero di emergencia aki paar di luna.
Oranjestad: segun sra Arends-Reyes, Aruba ta dependiendo pa casi un aña directamentamente di fondonan di Hulanda pa entre otro loonsubsidie, sosten financiero y di emergencia pa ayudo di pakete di cuminda. Aruba ta pasando den momentonansumamente duro caminda cu tur dia negoshinan ta sera nan porta, personan ta ser manda cas of ta reduciendo dianan di trabou. Gobierno a anuncia cu lo prolonga Fase te na Maart cu pa luna ta basta miyon y a anuncia cu lo desea di introduci un WW-uitkering, cu si copy-paste e ley aki e lo nifica cu e mesterbira un fondo cu tur cu si tin trabou lo mester contribui na dj’e. Locual cu ta spera pais Aruba gran parti ta den acuerdonan cu gobierno a yega na dj’e cu Hulanda den e ‘landspakket’ y tambecu a presenta den e temporada pre-covid den varios relato di entre otro doorlichting cu a presenta na Hulanda. Awor cu Hulanda ta exihiendo continua reduci salarionan, reduci cantidaddi personal publico, bin cu un impuesto estilo VAT of BTW naun % halto, sondea e posibilidad di dolarisacion y aumento di edad di pensioen na 67 aña of reduci e suma di pensioen, ta decisionan cu pronto lo mester bai tuma pa motibo cu tempo ta pasa sumamente liher y e entidad COHO ta yegando pa establece na Aruba y ta bai mantene na ‘afspraak is afspraak’ sin tene cuenta of compasion cu pueblo.
Locual tin riba papel hopi biaha den practica ta diferente, e ta crea situacionan inaceptabel despues di tanto recorte.
Cu gobierno no a involucra e stakeholders na 2018 ora e presenta suplanan na Hulanda awor ta sali e pueblo di malo pa motibo cu e propsicionan ta bai den ehecucion ‘a la fuerza’ y gobierno na suturno ta tire riba Hulanda ora cu ehecuta e rapportnan presenta. Pueblo kier sa kiko ta gobierno su plan despues di Maart cu mas di 20 mil persona dependiendo di Fase? Con lo hasi cu esnan cu no por bai over na bijstand si tin permiso y no paspoort of si ta cai bou di ZZP ‘zelfstandig zonder personeel’. Sr. Knops aindica bisando cu e ayudo financiero di emergencia pa entre otrocuminda tambe no ta indifini pero cu Aruba mes tin cu wak con lo continua di brinda e ayudo aki dentro di algun luna, tambetuma over e subsidionan di salario.
Cu cambionan drastico den e panorama internacional y cadabiaha rekisitonan di entrada pa pais ta wordo ahusta, Turismo cu ta nos driver principal di nos economia ta keda sufrienormemente. Aruba den un pleno tercer ola di casonan di covidcu ta na un positivity-rate casi similar cu di Hulanda no ta yudatampoco. Entrada nan pa 2020 a yega te na un extremo di 60% menos di locual cu a calcula pa motibo di pandemia. Awor cu 2021 a habri cu varios presion di influencia externo Aruba ta haña su mes confronta cu cancelacionan na gran escala y un Turismo cu ta fluctua masha hopi mes, di siman pa siman y lunapa luna te cu ta yega na un 8% te 20% di ocupacion na algunhotel na e momentonan aki.
Ta premira cu esaki lo keda fluctuavooral e prome cuartal di aña of te ora cu e vacunacionan masalna nivel internacional y local yega na un percentaheconsiderabel di e poblacion di paisnan. E aña 2021 aki ta marcasu mes tambe como un aña electoral pa Aruba pero lo ta inhustopa e gobierno actual keda keto mientrastanto tempo ta pasa y ta exihencia so Aruba ta keda cune pa cumpli cu podernan ancraden Rijkswet cu ta pasa riba cabes di Parlamento. Y esaki pa un periodo di 7 aña of tanten Hulanda ta haña necesario.
Mientrascu trahadornan fuera di entrega parti di nan salario, tin gruponancu no ta wordo paga debidamente entre otro door di gobiernomes pues e poder di compra practicamente ta keda abou. Banco y huurdonan dia bieuw a stop di duna plazo siendo cu e situacion no a normalisa. E trahadornan y pueblo kier mas claridad ariba kiko ta e proximo paso despues di a entregasalario? Mas impuesto? Den ki forma? Y kiko ta e calculacionancu gobierno ta hasiendo na e momentonan aki cu lo ta necesariopa por cubri su gastonan cu no ta baha sino mas bien aumenta.
E deficit caba pa 2020 a surpasa 170 te yega na 520 miyonkiermen, ‘regeren is vooruitzien’ y gobierno tin un responsabilidad pa cu pueblo pa presenta kiko ta e scenarionanpa aki algun luna, ora cu manera anuncia pa e secretario general encarga cu relacionan di reino, nos lo mester para obligatoriamente riba propio forsa. Y si den caso cu ta premiracu Aruba no por carga e peso aki, lo minimo cu gobierno lo por hasi ta pa cuminsa avisa Hulanda cu tin cambio di plan den locual cu a wordo firma pe of wak si tin espacio pa oido pa e consecuencianan drastico pa nos pueblo.


text:
PRESENCIA DI TRUCK DI EXTERIOR PA EHECUTA WATTY VOS BLVRD TA TRAPA NOS DERECHO NOS DIGNIDAD Y NOS HONOR
BENNY NISBET (PPA):
‘ PRESENCIA DI TRUCK DI EXTERIOR PA EHECUTA WATTY VOS BLVRD TA TRAPA NOS DERECHO NOS DIGNIDAD Y NOS HONOR !!’
E hecho cu gobierno di AVP a permiti e compania ‘Mota Engil’ cu lo construi e Watty Vos blvrd/Ringweg 3 pa importa un cantidad grandi di ‘truck’ ta algo inacceptable. E intencion aki segun PPA ta trapa riba nos derecho nos dignidad y nos honor como pueblo arubiano. Cu tur projecto grandi cu a worde ejecuta den pasado nunca un insulto asina grandi a sosode pa trece un cantidad enorme di truck grandi for di exterior sin tene cuenta cu esnan na Aruba cu ta biba di e servicio di Truck. Ta como sifuera cu pa ‘Mota Engil’ pais Aruba ta un pais hopi hopi atrasa !!
PPA ta sostene tur e donjo di truck y trahado local cu a bai protesta na e retonde na Cumana siman pasa diabierna ! No por ta sina cu tin tanto extencion di caminda ta tuma lugar riba nos Isla anto nos donjo di truck y trahado arubiano ta worde hala un banda pa otro compania bin cu su trucknan y chauffeur di exterior pa hasi e trabao mientras e arubiano ta keda para na banda ta wak otro di pafo gana e placa …Esaki simpelmente ta absurdo……un insulto contra inteligencia di nos pueblo. Nos ta bolbe ripiti e ta trapa nos derecho nos dignidad y nos honor como pueblo.
AVP SU MANEHO TA INSULTANDO NOS PUEBLO !!
Con por ta cu gobierno di AVP a duna permiso pa e ‘trucknan’ aki por worde treci pa Aruba ?? No bin ganja pueblo cu boso No tabata consciente di esaki !! Na Aruba projectonan grandi a worde traha pero casi NO a tende cu mester a trece ‘trucknan’ di exterior semper nos companianan local a sa di reacciona comercialmente di tal forma cu nan tabatatin majoria di e ‘heavy equipment’ necesario.
E pregunta ta un vez mas…Kiko a conduci cu gobierno di Aruba di AVP cu mester tabata sa cu nos companianan local tin e ‘equiponan’ necesario a bai di acuerdo pa trece e ‘equiponan’ di exterior aki na Aruba ? Kiko ta e argumentonan cu a worde usa pa hustifica e decision aki ?? Gobierno di AVP debe pueblo un splicacion debido riba e insulto grandi aki.
ACUERDO CITGO TAMBE TA INSULTA TRAHADO LOCAL !!
PPA no por keda sin trece e acuerdo aki dilanti na e momento aki !!
Den e acuerdo aki a worde firma cu ora ta trata trabao directo bao di CITGO esaki lo ta 80% local y 20% International. Pero ora ta trata trabao indirecto of di contratista a firma y parlamento 20 – 1 a aproba cu bao di e contratistanan esaki lo ta 80% di exterior y 20% local !! Esaki durante 15 anja y posiblemente por worde eexpande cu ‘diez anja extra. Esaki tambe ta trapa nos derecho como pueblo….trapa nos dignidad y nos honor. Mientras tanto pueblo y contratista a tuma esaki relativamente keto…pero ora e momento jega cu lo confronta esaki lo ta laat. Aruba mester lanta pa defende nos derecho como pueblo nos dignidad y nos honor.
PPA ta condena esaki un vez mas !! PPA ta di opinion cu gobierno di AVP mester duna instruccion pa e ‘trucknan’ aki retorna nan pais.
Aruba, `17 juli 2017 Lider Politico di PPA
BENNY NISBET


text:
Entrante awe nos contribuyentenan por haci un cita pa busca nan plachi di number y categoria
Subi nos website pa traha un cita awe mes
ORANJESTAD – Departamento di Impuesto ta participa cu entrante awe e ta posibel pa tur contribuyente di impuesto di vehiculo di motor haci un cita pa busca nan plachi di number y categoría di plachi cu nan turno a pasa. Pa por traha un cita e contribuyente por subi nos website y riba e homepage click riba ‘Afspraak maken”. Unabes cu un cita wordo traha e contribuyente lo ricibi un confirmacion via di su e-mail den cual e fecha y ora di su cita ta wordo indica. E lo por pasa busca e plachinan di number riba e dia stipula na e edificio principal na Camacuri.
Contribuyentenan cu tin dificultad pa traha un afspraak digitalmente semper por acudi cerca nos funcionarionan cu ta atende cu servicio na cliente (“customer service desk”) na 5227424 of 5227423 cu tey pa facilita tur nos contribuyentenan incluso nos contribuyentenan 60 plus.
E documentonan rekeri pa ricibi e plachinan ta: - Recibo original di Departamento di Impuesto - Comprobante di seguro valido
Departamento di Impuesto ta pidi tur contribuyente pa cumpli cu nan orario stipula conforme nan cita pa di e forma aki tur cos por bay di un manera structura y segun reglanan vigente pa evita contagio y proteha nos salud.
Gerencia di Departamento di Impuesto 24 di juli 2020


text:
NewsRosario2019
Prome medaya sigura pa Aruba
Duo masculino den e gran final na Rosario
Prome medaya sigura pa Aruba
Den Beach Tennis duo masculino e equipo di Aksel y Sander a enfrenta e equipo di Chile, Alexander Huber y Marcello Costanzi.
Den un tremendo partido e duo di Aruba a sa di gana Chile cu score di 6-1. Despues di esey Chile a bin bek y gana di 2 set cu score di 6-3.
Di e di 3 set wega a keda hopi sera y a caba 6-6. Asina tambe mester a bai un Tie break caminda cu e duo a domina y a gana cu score di 7-2.
Sigur un tremendo wega contra Chile.
Manjan Aksel cu Sander lo hunga e gran final riba e center court aki na La Florida.
Sigur algo grandi pa beach tennis di Aruba.


text:
Introduccion na Klas Inclusivo
Fundacion Autismo Aruba (FAA) a ser funda na 2005 cu e mision pa por brinda famia-
nan y profesionalnan envolvi cu personanan den e Spectrum di Trastorno di Autismo
(ASD) sosten y conocimiento necesario pa yega na e meta di crea di Aruba un socie-
dad unda cu personanan cu ASD por ta miembronan balora den nos sociedad.
Como parti di nos plan di ehecucion di 5 aña (2020-2025), un di nos metanan ta pa
brinda maestronan e sosten y tools necesario pa por brinda muchanan cu ASD un
ambiente educativo agradabel. Estudionan ta demonstra cu hopi mucha cu ASD por
keda den un scol regular si haci adaptacionnan simpel pero valioso den un klas.
Proyecto Piloto
FAA kier cuminsa cu un proyecto piloto cu 50 klas di cual 10 lo ta scol preparatorio y
40 scol primario. E projecto piloto ta inclui un “sensory box”, un “safe tent” y guia pa
e maestronan durante e periodo di e aña escolar. E sensory box ta un caha cu dife-
rente articulonan cu por ser uza den klas pa calma un studiante y tambe yuda cu su
concentración. E safe tent ta un tent cual lo ser uza den klas como un “safe space”
na momento cu un studiante ta sinti su mes agita, tristo y of distrai.
Guia pa Maestronan
FAA lo brinda maestronan diferente material educativo y sessionnan regular (cada
pasa un luna) cual lo tin aspecto educativo y tambe momentonan di refleccion. E be-
neficionan di e articulonan lo ser midi tambe na cada session pa asina por evalua e
impacto riba cada klas.
Con pa Forma Parti?
FAA ta pidi scolnan/maestranan interesa den forma parti di e projecto piloto aki pa
skirbi un carta di motivacion di entre 150 y 300 palabra pa splica pakico nan ta pensa
cu e proyecto piloto aki lo ta beneficioso den nan klas. E maestra/o mester ta dis-
puesto pa bin na e sessionnan y mester ta flexibel y dispuesto pa siña metodonan
nobo. Como fundacion enfoca ariba e Spectrum di Trastorno di Autismo (ASD)


text:
KRALENDIJK – Den kuadro di temátika Coronavirus COVID-19 Fundashon Wega di Number (FWNB) ta informa lo siguiente:
Komo un organisashon responsabel pa seguridat i bienestar di su empleadonan,sosio, kliente i bishitantenan, Fundashon Wega di Number Bonaire a tuma algun medida interno di salu I higiena. A la bes nos ta hasi algun adaptashon di nos servisio.
– Orario pa kobra sèn di premio riba djaluna ta entre 11.15 di mainta pa 2’or di merdia.
– Orario pa kobra sèn di premio ta di djamars pa djabierne entre 10.15 di mainta pa 2’or di merdia.
– Pa limita aglomerashon di hende si tin un kliente paden ta keda warda pafo warda e kliente sali I despues ta drenta.
– Pa evita hopi papel nos ta prefera paga dor di transferensha riba kuenta di banko.
– Bini ku bo number di kuenta kla skirbi riba un pida papel.
– Fundashon Wega di Number Bonaire no ta atende kliente despues di 2or di merdia.
– Game Show “Ban Pe” a wordu kansela te un otro aviso.
– Pa limita aglomerashon di hende den e puntonan di benta ta pidi tur kliente pa na momentu ku tin un kliente den e ofesina para warda pafo.
– Na momentu ku e kliente sali bo ta drenta.
– Pa tur ku ta entrega petishon pa donashon bini ku e petishon den un envelop i tire den postbus korda menshona number di telefon i e mail adres pa nos por tuma kontakto ku bo.


text: KRALENDIJK — Ayera tabata e dia pa marcha di karnaval grandi na Playa. Ku un palabra hopi bunita loke diferente hende tabata komentá riba kaya. Hopi trabou, dedikashon ku amor pa gruponan, loke a duna bon resultado final. Diferente sitio tabata notabel presensia di polis, loke sigur a pèrkurá pa tur kos bai na òrdu. Durante marcha tabatin algun diskushon i bringamentu tantu na Playa i Rincon, sinembargo nada di gravedat. Komunidat por ta kontentu ku loke nan a mira di karnavalistanan. Un bon solo kayente a yuda pa kada stenchi bria di bèrdat huntu ku e plumanan. Awe ta kima “Rei momitu” i mayan ta kima “Rei Momo” pa drenta temporada di kuaresma.


text:
Parlamentario Endy Croes futuro Minister di Enseñansa y Deporte tabata di bishita na Club RCA pa un actividad dedica na Rafael “Rafa” Vanegas un astro hungador di RCA.
Rafa Vanegas a yega Aruba na edad di 17 aña y a milita den hoofdklasse den e ekipo tricolor RCA pa masha hopi aña. Un tremendo deportista cu multiple titulo. Na 1986 Rafa ta titula campeon cu RCA y ta bira topscorer di campeonato cu 19 goal. Na 1987 Rafa ta titula campeon atrobe anotando 17 goal den campeonato. Na e ta ripiti como topscorer di AVB cu 22 goal. Asina Rafa Vanegas tin masha hopi titulo den su trayectorio manera e mes a bisa RCA pa bida militando 17 aña den hoofdklasse.
Rafael Vanegas a hunga varios wega internacional. Na edad mas grandi a pasa coach diferente division di mini baby te mas grandi y tin multiple titulo como coach tambe. Un ehempel di un deportista cu a dedica su bida na deporte di futbol y a duna bek tur su tempo pa siña nos muchanan hunga bala.
Rafael Vanegas e siman aki lo sali pa Hulanda y lo bay biba na tera friu. Enconexion cu esaki a organisa algun bunita actividad gradiciendo Rafael Vanegas pa tur su dedicacion y aporte na RCA. Parlamentario Endy Croes a pasa saluda diasabra ultimo y a gradici Rafael Vanegas inmenso y a desea Rafa tur exito den su retonan nobo aya na Hulanda. Danki Rafa pa dedica asina hopi na deporte na Aruba y hopi exito den bida.


text:
DEN HAAG – Gobernador di Aruba, Su Excelencia Alfonso Boekhoudt, e siman tras di lomba a haci varios bishita di trabao durante di su biahe di trabao pa Hulanda. Riba diahuebs 16 di september durante oranan di mainta Gobernador Boekhoudt a bishita minister plenipotenciario interino, Eddy Paris, y e anterior minister demisionario di Asuntonan Exterior, Sigrid Kaag. Mas atardi, riba mesun dia, Gobernador a bishita Nederlandse Vereniging van Journalisten. Riba diabierna 17 di september durante oranan di mainta Gobernador a bishita Secretario di Estado di Asuntonan Interior y di Reino, Raymond Knops. Despues parti atardi, Gobernador Boekhoudt a bishita director-general di Centraal Bureau voor de Statistiek, Angelique Berg.
Riba dialuna 20 di september a continua cu e bishitanan di trabao. Primeramente Gobernador Boekhoudt a bishita presidente di Algemene Rekenkamer, Arno Visser, sigui pa un bishita cerca presidente di Commissie Koninkrijksrelaties, Jan Paternotte. Aki e miembronan di comision Jorien Wuite y Sylvana Simons tambe tabata presente. Despues di merdia Gobernador Boekhoudt a bishita Su Mahestad, Rey Willem-Alexander na Paleis Noordeinde. Seguidamente Gobernador a bishita vice-presidente di Raad van State, Thom de Graaf. E ultimo bishita di trabao riba dialuna tabata na Binnenhof cerca minister-president di Hulanda, Mark Rutte.
Finalisando, riba diamars 21 di september Gobernador Boekhoudt tabatin un cita di almuerso cu directiva di Sociëteit De Witte na Den Haag y a bishita tambe e director di Centraal Planbureau, Pieter Hasekamp.
Durante di e estadia na Hulanda di Gobernador Boekhoudt, Gobernador Interino, Su Excelencia Yvonne Laclé-Dirksz ta encarga cu su tareanan.
Potret: © Kabinet Gouverneur Aruba


text:
DEN HAAG – Tweede Kamer por lo pronto ta satisfecho ku e medidanan konkreto ku minister Ronald Plasterk di Asuntunan Interior i Relashonnan den Reino a anunsiá durante un debate tokante e presupuesto di Relashonnan den Reino.
E meta di mas importante di e debate tabata pa mehorá integridat di gobièrnu di Sint Maarten. Plasterk a indiká ku e lo diskutí un plan di akshon p’esaki den e próksimo konseho di minister di reino. Un parti importante di e plan ta nombramentu nobo di un supervisor di integridat.
E supervisor ta raportá na konseho di minister di reino tokante mehorashonnan ku gobièrnu di Sint Maarten mester implementá segun e konsehonan di e rapòrtnan krítiko di integridat. Ademas Hulanda lo pone un tim disponibel pa hèndel kriminalidat di hende di klase sosial haltu i lo ofresé fortifikashon di wardakosta, duana i Recherche Samenwerkingsteam (RST).
E petishon di e miembro di SP Ronald van Raak pa eksihí un investigashon di e partido UP di Sint Maarten i su lider Theo Heyliger ta bai muchu leu pa Plasterk. E ta mustra ku Ministerio Públiko na Sint Maarten mes mester skohe esaki i e no ta rekomendá un moshon ku Van Raak ta entregá tokante di esaki.
Areglo di disputa
E tempu ku ta bini Plasterk lo duna atenshon na e areglo di disputa ku mester solushoná diferensha di opinion entre paisnan den reino. E ta spera ku kuminsamentu di otro aña e ta haña akuerdo ku tur pais konserní tokante e derechonan i debernan di e órgano ku mester bai duna pronunsiamentu tokante konfliktonan den reino.
For di den zomer e paisnan karibense ta di akuerdo ku mester bini un komishon masha lihé pa resolvé konflikto. Esaki pa motibu di e intervenshon di Hulanda na Aruba den e asuntu di presupuesto i na Sint Maarten pa motibu di e investigashon di integridat. Ademas a inkorporá e areglo aki den lei for di oktober 2010 ke men e mester bini porfin.
Si no logra haña un akuerdo kuminsamentu di otro aña gobièrnu hulandes di tur manera lo duna su vishon kon duna forma na un areglo asina. Te awor semper a resultá di ta difísil pa yega na un areglo den disputa kaminda tur hende por ta di akuerdo. Plasterk, ora a puntré, a bisa ku Hulanda ke pa e leinan di reino kai pafó di e areglo, ku Hulanda tin un interes di mayoria i ke pa e komishon tin sufisiente konfiansa hulandes, manera por ehèmpel di Raad van State.
Aruba
Plasterk ta spera di risibí un presupuesto kambiá di Aruba djabièrnè awor. Pa promé be despues di un zomer tumultuoso yen di konflikto entre konseho di minister di reino i Aruba e ta koutelosamente optimista tokante e posishon finansiero di Aruba. Pero e prekupashonnan tokante e debe estatal di e isla ku a bira dòbel masha lihé (di 40 pa 80 porshento di e Produkto Bruto Interior den seis aña di tempu) ta keda. “Mester warda mira awor. Nos ta riba dje”, segun e minister.
Kòrsou
Na Kòrsou ta kriminalidat i inseguridat tin Plasterk prekupá. E ta kontentu ku e por duna yudansa ora Minister Nelson Navarro di Hustisia pidi. E preguntanan ku tin tokante di e riesgona pa fiansanan rònt di e hòspital nobo e ta rechasá. Segun e, College financieel toezicht (Cft) ta vigilá e presupuestonan p’esaki bon.
Outor: Jamila Baaziz


text:
Peticion Debe & Credito SVb
Entrante 22 di augustus 2018 Banco di Seguro Social Aruba SVb a cera e formulario pa peticion Debe & Credito na SVb, cual awor solemente doñonan di trabao cu ta registra riba e website di SVb por habri y yena. Esaki pa evita cu e informacion aki por wordo manda na un persona cu no ta autorisa pa ricibi e informacion aki, pues pa SVb por controla esaki. Mediante e registracion SVb por controla y verifica cu tur peticion ta wordo haci pa un persona kende ta autorisa pa haci esaki.
Pa por registra riba e website di SVb e doño di trabao por sigui e link di “Registra pa MiSVb“, cual por wak riba e pagina principal di e website di SVb www.svbaruba.org. Despues di yena e formulario aki e informacion ta wordo controla. Den caso cu esaki ta corecto e registracion ta wordo aproba y e doño di trabao ta ricibi un email. Den e email aki ta splica e doño di trabao con por finalisa su registracion y log in riba nos website.
Banda di yena e formulario di Debe & Credito tin otro formulario cu solamente doño di trabao registra por yena, por ehempel registracion di empleado nobo. Cu e formularionan aki no ta necesario mas pa pasa na oficina di SVb, pero por haci tur esaki online mediante nos website.
SVb ta sigui automatisa su sistemanan y asina brinda tur su cliente un miho servicio, cual mas y mas por wordo haci na cas of for di cualkier luga mediante nos website. Den caso cu a topa cu cualkier problema, por fabor laga nos sa mediante info@svbaruba.org.


text:
50 AÑA DI PARTIDO MEP
“Mescos cu durante e ultimo 50 añanan, nos compromiso ta pa sigui traha incansablemente pa logra alcansa e maximofelicidad pa cada ciudadano”
Despues cu sr. Nelson Oduber a retira for di politica activo, dia 28 di augustus 2011 MEP a organisa un Congreso pa eligiun lider nobo. Den eleccion entre tres candidato cu a postulanan mes pa e funcion aki, den forma democratico sra. mr.Evelyn Wever-Croes a wordo eligi como lider di partido MEP.
Dia 27 september 2015 sra. mr. Evelyn Wever-Croes pa aclamacion a wordo reeligi como lider di MEP. Cu e reeleccion aki Congreso di MEP a sostene completamente e maneho cu sra.Wever-Croes a hiba durante su prome 4 añanancomo lider di partido.
Siendo un partido politico den oposicion, MEP bao liderazgodi sra. mr. Evelyn Wever-Croes a hiba batayanan fuertecaminda semper nos partido a para pa integridad y honestidadcu mester ta caracteristicanan importante den e politica diario. Tambe MEP a denuncia fuertemente e desaster financiero cu a ser ocasiona door di AVP, a produci rapportnan, manera e.o. “Feestvierend ten ondergaan” pa mustra tur instancia y pueblo en general cu mester bin un cambio drastico den e maneho di finansa publico, ya cu nos pais tabata para na rand di bancarota cu un Megadebe hamas visto den historia di Aruba.
Como resultado di e eleccion di 22 september 2017, MEP a forma un gobierno di coalicion y e gobierno aki, GabineteWever-Croes, a huramenta dia 17 november 2017. Y pa promebes den historia di Aruba nos a conoce un Prome Minister femenino den persona di sra. Evelyn Wever-Croes.
E lider di MEP, desde cu el a asumi e puesto aki, a trahaincansabel pa e pueblo di Aruba. Un dama cu tin e pueblo di Aruba na su curason mustrando semper den tur maneho cu el a hiba tanto bou MEP como den Gobierno, cu e ser humano ta central. Sra. Evelyn Wever-Croes a sa di lidera e Partico cu orguyo. Riba e pregunta, dicon e ta orguyoso di ta MEP, el a contesta:
“Tin varios motibo pa cua mi ta orguyoso di ta MEP. Un motibo sigur grandi ta e sosten grandi di nos votadonan, e gran famia di MEP. Ta e votadonan di MEP ta e forsa di nospartido y mi ta agradecido na cada un di e ciudadanonan cu a sostene nos partido. Mi ta spera di por sigui conta cu e sosten. Ami a scoge partido MEP pasobra MEP ta un partido cu semper a pone Aruba prome. Mi ta orguyoso di partido MEP principalmente Pasobra MEP a logra cosnan grandi pa Aruba. MEP a logra haci Aruba pais y MEP a logra pa Aruba ta exitoso para riba su propio pia. Pasobra e dos lidernan cu MEP a conoce prome cu mi, Betico Croes y Nelson Oduber ta shon di hende cu a lidera y a goberna Aruba bon. Pa hopi mas motibo mi ta orguyoso di MEP y mi ta conmemora e 50 aña di nos partido cu orguyo!”
Sra. Evelyn Wever-Croes ta mira futuro di e Partido MEP uno solido, pasobra MEP ta un Partido solido cu semper a asumitur reto, cu tur responsabilidad. Un partido structura cu sudirectiva, su presidentenan di Partido. Lider di MEP a expresadi kier logra mas hende muhe riba lista, un balans di noshende hombernan y hende muhenan cu nan curason semper nae luga perfecto cu ta Aruba.
“Nos ta y lo sigui ta un partido cu ta traha pa pueblo, no pa sponser, ni pa un grupito nos ta pone e hende central. MEP ta un movimento, un partido cu su finasas na ordo, unda cu sumiembronan y candidatonan ta contribui na partido y undarifa di auto, koffie morgen ta nos manera di yega na fondonan. Mi deseo ta guia e next lider di Partido y laga MEP den man di un otro bon lider cu por guia no solo nos partido, nosyuinan pero henter Aruba.
Sin duda cu nos partido – mescos cu el a haci durante e ultimo 50 añanan - lo sigui traha incansablemente pa logra alcansa e maximo felicidad pa cada ciudadano riba e pida baranca aki. Esaki ta e compromiso cu MEP tin cu e pueblo di Aruba”, Lider di MEP, sra. Evelyn Wever-Croes a expresa.


text:
Tin mas of menos 140,000 sorto di barbulet rond mundo. Den e sortonan di barbulet tin dos tipo. Esun di anochi y esun di den dia. Loke a constata ta cu e barbuletnan di anochi ta 40 biaha mas hopi cu esunnan di den dia.
Di esunnan den dia, tin cu ta mas conoci cu otro. Na Aruba nos conoce e Vlandam, Geelchi, Blauchi y e Monarcha.
Barbuletnan tin un rol importante den naturalesa como un di e polinizadornan cu ta contribui na bunita flornan y matanan. P’esey Directie Natuur en Milieu ta trece nan dilanti, pa nos ta mas conciente di nan.
Barbuletnan por caba cu un cantidad di mata for di naturalesa ora cu nan ta den e fase di un bichi cu ta come blachinan y tambe pone larva ariba frutanan dañando esakinan pa consumo. Asina mes, nan ta forma un parti grandi di e cadena di cuminda pa otro bestianan, mastanto pa e parhanan.
E barbuletnan ta depende tambe di cierto matanan y flornan pa e nectar pa sobrevivi. Diferente na otro insectonan, e barbulet por chupa nectar so. P’esey nan mester di e nectar di flornan y frutanan.
Otro factornan manera claridad, temperatura y humedad tambe tin influencia ariba e sobrevivencia di cada sorto di barbulet. Mayoria barbulet ta keda den vecindario di e luga unda nan nace. Ora cu e matanan y flornan di un cierto area desaparece, e lugar ta bira inadecua pa e barbulet. Bo lo haya masha poco barbulet den areanan unda e naturalesa ta for di balans, of un cambio hopi significantemente a tuma luga.
E presencia di hopi barbulet ta un bon indicacion di e ambiente saludabel y balansa cu ta reina den e naturalesa. Asina tambe ta cu si cierto flornan y matanan desaparece door di por ehempel rosamento of demasiado chapimento, e barbuletnan tambe ta desaparece.
E hecho cu barbuletnan a bay atras den cantidad ta debi na factornan humano. Ta referi aki na e acto di rosamento di areanan pa traha cas y pa infrastructura. Ta yega un momento crucial cu nos mester ta mas conciente y tene na cuenta cu bestianan tambe mester biba ariba e planeta aki.
Den e articulo cu DNM a publica den edicion pasa tocante abeha, a menciona cu mas o menos 80% di matanan den naturalesa ta poliniza door di insectonan, entrenan e barbulet. Den mantencion di un biodiversidad halto e rol di e barbulet ta importante.
Durante algun excursion den naturalesa e ultimo dianan aki, DNM a aprecia cantidad di barbuletnan. Esaki ta door di e matanan cu ta floria debi na e awasero cu ta suficiente y regular. Na Aruba nos tin un Butterfly Farm na unda por hiba e muchanan y adultonan pa siña mas di barbuletnan local y na nivel mundial. Percura pa un hofi cu flor y duna espacio na naturalesa pa embeyece bo cura.


text:
Edgar gachi leito :
Pa e motibu aki PDVSA a bisa ku e no tin plaka pa invertí den e refineria. PDVSA su interes di te ainda ta ópera e refineria pasombra e tin kaminda pa destilá 300 mil bari di petrolio i saka produktonan ku e ta gana plaka for di dje , i e no ta ril ni tril pa loke ta e polushon di aire,laman i tera na Kòrsou. E ta duna donashon den tur kos pa e pueblo na sierto momentu no hanja rabia riba PDVSA pasombra e a akomodá henter prensa i polítiko nan na Kòrsou.
Pa kolmo nos gobièrnu no tin ku nes kuantu hende ta sufri i muri di e polushon, ni kuantu no por drumi anochi di e holo stinki i boroto di e refineria i tur dia tin reklamo riba e refineria.
Tim Multi disiplinario ta biaha rònt mundu pa buska un interesado pa e refineria ku ta difisil pa haña a ménos ku regalá nan e refineria di pueblo ku na final ta keda un blòki na pia di e pueblo aki. E 10 pir nan ku tin den schottegat mester wòrdu usa awor despues di 100 anja pa e pueblo i no pa otro kompania nan yena nan saku laga e pueblo ku wiriwiri.
Rapòrtnan di tres aña pasa ta papia di balor di e refineria di 600 mil dòler, i Cot 400 mil dòler. Ta hopi difísil pa traga ku e refineria su preis a subi den e tres aña nan ku a pasa na 2.4 mion doler ku ta 4 biaha mas tantu ku e tabata. Ta kiko a kambia na e refineria.
E konklushon ku ora bai kima gas e molèster di e refineria ta ménos,ta bèrdat, pero no ta un garantia ku e molèster di humamentu, di skorsten, di fakkel nan, i di kimamentu h2s na fakkel nan ta bira ménos ku ta kontribuí en grandi na e molèster nan den e bario nan pabou di e refineria. Tin un falta di disiplina operashonal ku ta kousa grandi e e parti di molèster, sin menshoná ainda e polushon di awa i di tera.
Na mi konsepto no tin ku warda riba gas pa bai kima gas, for di awor aki e mayoria di fornunan por kima gas, ta kiko ta warda riba dje ku tin asina sigur ku e polushon ta bai bira ménos.
Awor ku PDVSA despues di 30 a kaba di chupa tur sanger di e pueblo aki, tim multi disiplinario ta papia di business esun ku ofresé mehor negoshi lo ta esun ku lo dil kuné.
E kuestion ku ta na e refineria aki so e empleado nan tékniko so por traha ta for di moda pasombra hende ta bai traha ront mundu kaminda e por hanja un bon salario. Ku otro palabra Gobièrnu no por sakrifiká salu di míles di hende, i tambe un area ekonómiko kaminda muchu mas hende por hañá trabou den un ambiente limpi pa nan i nan familiar nan.
Na e momentu aki e pueblo aki ta na un krusada pa tuma e desishon mas apropiá pa e Pais Kòrsou aki di moda ku Yu’i i Yunan por mira patras des di un otro 30 ku tabata un bon desishon i no un desishon ku durante e 30 aña ku a pasa ta sufri so e pueblo aki a keda sufri pasombra 30 aña pasa no tabatin otro alternativa. Pueblo lanta Ariba i Sta op pa bo futuro derechonan. SIN MIEDU.
TEL. 5231930, 5-10-2015, GACHITU ONLINE GOLLLLLLLL, APP: 5223335.
E motibu nan kardinal tabata ku for di 1985 ku PDVSA a bin run e Refineria tur e 7 gabinete nan di turno a sera nan wowo pa polushon i a opta pa tur e poblashon pabou di e refineria keda sufri. E motibu ta ku PDVSA a bisa ku e nota hasi nada na e polushon.
Na aña 1994 ku a negoshá e kontratá di 20 aña PDVSA a primintí ku e lo hasi algu na e polushon biniendo ku IRUP ku a resultá den un frakaso pasombra sierto parti a wòrdu ehekutá i sierto parti no. Den final di 1994 Gobièrnu Sentral a duna PDVSA 5 aña mas di kontrakt sin haña nada en kontra. Pdvsa ku a haña aliado den gobièrnu di Frente, Man, Ps, I MFK a fortifiká su posishon aki na Kòrsou kuminsando duna donashon, bisti trahadó nan FLANEL kòrá, ku sosten di sindikato PWFC poniendo preshon riba gobièrnu menasa ku wèlga ku a pone ku e departamentu di medio ambiente te ainda no ta funshoná.
Despues di hopi esfuerso gruponan di preshon a haña wes asina leu pa laga Refineria paga but ora tin hopi molèster di polushon, Sr. Schotte i Sra Constansia a hunga un wega i bai korte despues ku e desishon a wòrdu anulá ku Refineria Isla (PDVSA0 a haña mas forsa den nos komunidat ku den e 30 aña aki 540 hende a muri promé ku nan ora den e área pabou di e refineria.
Un di e motibunan prinsipal ku e polushon a empeorá ta pasombra Refineria isla (PDVSA) a kita e kontròl di 24 ora ku tabatin riba e tereno ku tantu humamentu, Fakkelmentu, drainmentu den kanal i slordigheid di e operashon di e planta nan públiko pabou di e Refineria a nota un bes ku e polushon a subi pa basta tempu.
Refineria Isla PDVSA ke proba despues di 25 aña ku e mes a bisa ku e no ta hasi nada na e polushon ku e polushon a baha, pasombra RDK a traha BOO ku ta traha solamente pa e refineria ta den uso ku e polushon no ta di Refineria Isla pero di BOO. Ta bèrdat ku BOO ta kontribuí na polushon, pero E Chimenea di BOO ta 200 meter e huma ei ta bai kai den BLauw, Boca i Jandoret i si bientu bira den Julianadorp. E argumentu ku ta Aqualectra tambe ta polushona i Asphaltmeer no ta laga duda , pero e mayoria chiminea di 100 meter di e rafinaderia ku ta por lo ménos 70 ta nan den nan mayoria ta kontribuí pa e polushon den Marchena, Wwishi, i Veeris.
E instrumenti ku ta pone na santana na valentijn tin un propósito pa midi polushon di AQaulectra , i Asphaltmeer, pero e instrumènt aki no ta sirbi kaminda e ta pa indiká polushon den Marchena, Wishi of Veeris. Ku otro palabra E no por midi polushon den wishi ni machena. Esun na Cas chikitu ta bon pero falta instrumènt pa midi den Veeris, Mina scharbai, Jandoret, Blou i hanchi Kool.
Mi tin ku remarka ku despues di 100 di refinashon nos Pais su Aire ta kontaminá, Schottegat ta kontaminá, Schottegat Zuid pariba di Habaai ta kompletamente kontaminá, Valentijn ta kompletamente kontaminá, no tin kaminda riba e tereno mas pa dera sushi kontaminá, Awa di Schottegat ta kompletamente kontaminá, dor di stroming kada 12 ora kasi tur beach te banda abou ta kontaminá. Asina mi por sigui.
E punto kardinal pa públiko sa ta ku tin instansianan ku tin dispensashon di Banko Sentral pa fia sèn i nan mester mester kumpli ku tur rekisitunan di belasting i tin e grupo hopi mas grandi ku ta fia sèn parotin ku no ta kumpli ku e rekisitonan ariba menshoná. Den pasado Banko Sentral a purba di regla e merkado pretu aki dor di permití kompania nan serio pa fia plaka na públiko. E kompania serio nan aki meter a kumpli ku sierto kos nan manera check promé ku e persona por karga e fiansa manera banko Sentral a stipulá i purba pa e kliente no hinka su kurpa den problema. i wak nan situashon individual. E kliente nan ku ta bini na e instansianan aki ta klientenan ku den nan mayoria no tin borg i ningun otro dekking. Ademas dor di e urgensia ku nan tin banko no por kumpli ku nan den e tempu sufisiente kòrtiku. Segun e kompanianan aki ku tin dispensashon di Banko Sentral pa fia plaka no tabata eksistí lo e kliente nan aki mester a fia plaka den bario serka figuranan oskuro ku no ta paga belasting, nan no ta empleá ningun hende i nan no ta kontribuí na e ekonomia. E kompania nan aki ku tin e dispensashon di Banko Sentral ta di opinion si nan haña sosten di Banko Sentral i di gobièrnu nan por sirbi e klientenan aki hopi mas mehor i hasi e negoshi un motor pa nos ekonomia manera e ta na India kaminda e mikro credit a yuda lanta e ekonomia. E kompanianan aki por sigui baha e interes mas dor di mihó kontròl ku blacklist pa e komportashon di pago tambe drecha. Mi ta kontentu ku e kompania nan aki ta mira e posibilidat pa hasi algu mehor pa e komunidat ku ta hasi uso di e servisio nan i ku nan ta di opinion ku por bini ku algu mas mehor pa sirbi e nan mas abou den nos komunidat na benefisio di nos tur ku ta biba riba e pida baranka aki. Mi ta spera ku Banko Sentral, Gobièrnu i e instansianan ku tin dispensashon pa fia sèn yegá na un otro sistema mas pronto posibel.
Di antemano danki pa lesa e informashon aki,
Edgar gachi Leito, tel 5231930 , fecha 5 ougùstùs. 2015. cc.
Banko Sentral, Minister Jardim.
Dos siman pasa e problema di “Loan Shark” a bini dilanti den nos komunidat i den presentashon di Sr. Tromp di Banko Sentral e tabata tópiko di dia.
Públikamente un petishon públiko a wòrdu hasi na Sr. Tromp di Banko Sentral pa banko nan sera kabes pa mira ki posibilidat tin pa yuda e hende nan mas abou den nos komunidat ku pa motibu ku no tin un posibilidat pa haña un fiansa na un interes mas sosial ta haña nan obligá pa kumpli ku nan obligashon manera kumpra kos nan di skol pa nan yunan ta hinka nan kurpa den obligashon ku na final di dia nan no por kumpli.
E operashon aki di “Loan Shark” tantu na esnan grandi mehor organisá i tambe serka esnan los ta pidi un atenshon riba nivel di Gobièrnu i tambe Parlamentu pa hasi algu na e situashon aki ku ta un molèster grandi den e komunidat.
E komunidat a keda desapuntá ku ningun Parlamentario komo representante di pueblo no a bisa nada ni hasi nada pa e situashon ku ta pèrta den hopi kas di familiar. Si tin un problema grandi den e komunidat aki ta: Kon ta kumpra kos nan pa skol sin hinka nan mes den problema finansiero grandi.
E problema mayor ta: ku un hende ta fia 1500 florin 12 luna a pasa i e a faya di paga un par di bes, e multa ta subi ku ta pasa e kapital 2 biaha i e situashon aki den un komunidat na òrdu mester trese un paro na e situashon nan aki promé e sali for di man.
Un petishon ta bai na Sr. Tromp i tambe na e Parlamentario nan i tambe na Gobièrnu ku tin e nesesidat nan di e pueblo marginá na pechu pa hasi algu na e problema aki di “Loan Shark”
Nos sosiedat ta pidi pa bin ku un sistema struktura kaminda ku tur hende ku no por sali for di nan debe pa pidi yudansa den e sentido ku e fundashon lo guia e persona pa e siña kon por mehor.( Ku otro palabra e persona ta bai bou kuratela pa un tempu)
Di antemano danki pa a lesa e informashon aki,
Edgar gachi Leito, tei. 5231930, fecha: 27-7-2015.
Mayan ku dios kier un di nos mihor atleta ta bandona su Pais natal pa despues di kompetensia na Russia bai merka ta sigui su estudio i tambe praktika su deporte preferi ku ta landamentu Chade mi ta desea bo tur kos bon i hasi bo best pa tene Korsou su nomber na haltu. Edgar gachi Leito. —


text:
“Hulanda kier obliga nos bula den un piscina sin awa!”
A peticion pa informa pueblo tocante nos relacion den Reino Hulandes laga mi purba duna un splicacion di henter e relacion aki. Prome aya nos tabata colonia di Hulanda sin autonomia. Hasta nos situacion tabata wordo categorisa como “Nederland en aanhorigheden in de West”. Despues di segundo guera mundial cu Reina di Hulanda mes a bay opera desde London y despues cu Merca, Australia, Canada y New Zeeland a libera parti di Europa for di e Alemannan, e Reina den un discurso a priminti di duna Antias autonomia. Esaki pasobra Hulanda - pa por tin colonia - mester a raporta na e comision di Nacionnan Uni pa decolonisacion. E historia di e proceso a yega na e Statuut di 15 december 1954, unda porfin nos no tabata colonia mas, pero un pais autonomo. E historia perfecto di esaki ta describi den e buki di mr. W.H. van Helsdingen, “Het Statuut voor het Koninkrijk der Nederlanden”. Eyden tin para pakico Hulanda a duna nos autonomia y con cos a bay cu e rol di e prominentenan aki banda cu a negocia algo historico pa nos cu awe mas cu 60 aña despues ta existi ainda.
Hulanda tabata aproba tur prestamo
Fuera di cambionan na 1975 pa Surnam bira independiente y Aruba haya Status Aparte na 1986 y 10-10 pa Corsou y Sint Maarten tambe haya mescos no tabata tin cambionan fundamental. Fuera di articulo 3 di Statuut cu ta menciona na un forma limitativo e tareanan cu ta di Reino e tempo ey Antias a bira autonomo ariba tur otro tereno, fuera segun art. 29 di Statuut cu pa e pais fia placa mester aprobacion di gobierno di Reino. Cu aña e cooperacion a base di articulo 36 di Statuut tabata tuma lugar cu ayudo cu placa pa proyectonan den e pais. E ayudo tabata caracterisa su mes como uno di duna “gebonden ontwikkelingshulp” cu al final Hulanda tabata dicidi cual proyecto si y cual no! Durante tur e añanan di autonomia Hulanda mes a crea un relacion cu nos tur ta keda dependiente di Hulanda y nos no a logra di bira “self supporting” y no a yuda stimula den ningun forma “zelfredzaamheid”.Tur prestamo cu awe nos tur mester paga ta gobierno di Reino (Hulanda) a aproba tur den Conseho di Ministro di Reino! Aruba a haya su mes ultimo añanan fuera di e Mega debe cu tur hende tabata sa cu un economia asina chikito manera di nos lo no por produci suficiente placa pa paga debe, e interes y mantene e “huishouding”. Siguientemente, ata e pandemia a dal nos na un forma devastador.
Presupuesto cu surplus di 46 miyon
Hulanda desde 2015 tabata sa cu cos lo tranca, A bin cu KB y CAFT, pero no obstante esaki, cos a bira peor na 2016/17 cu e debe a ser aumenta cu casi 2 biyon florin extra door di e PPP-proyecten y pa cual CAFT a pidi pa no firma ningun! A bin cambio di gobierno na fin 2017 cu a cremencha aki aya, hasta a yega na un presupuesto 2020 cu un surplus di 46 miyon florin. Y te hasta CAFT a conseha pa fia Aruba e proximo tranche pa motibo di e pandemia. E actitud di Knops cu e 2 Rijkswetnan no a laga espacio alguno pa nos fundamento estatal cu ta nos autonomia financiero/economico! Ya caba Hulanda tin segun art. 29 di Statuut tur e instrumentonan legal pa e control cu nos no por fia den exterior sin nan aprobacion y nan sa cu nos banconan no tin e sumanan grandi pa fia nos tampoco. Hulanda sa cu nan tin nos den un situacion delicado.
Mester di 2/3 parti di tur parlamento
Gobierno ta den un situacion cu cual decision nan tuma toro lo cacha nos tur y Hulanda kier obliga nos bula den un piscina sin awa! Mirando e actitud di Hulanda lo siguiente. Locual Knops ta exigi lo bay back fire. Na promer lugar, ni e gobierno di Aruba ni esun di Corsou y ni di Sint Maarten tin sosten den parlamento di 2/3 y hasta ta mayoria minimo tin! Na Hulanda tambe e gobierno tin mayoria minimo y hasta den Eerste Kamer no tin mayoria mes. Cual politico ta bay yuda forma e 2/3 di sosten pa e 2 Rijkswetnan aki? Kamikaze politico e lo comete! Otro aña tin eleccion na Hulanda y gobierno por cambia di signatura y na Aruba tambe tin eleccion y na Corsou tambe. Ningun politico tin bola di cristal pa mara e proximo gobierno. Pa pasa e Rijkswetnan mester di 2/3 parti, cu ningun di e 4 gobiernonan no tin. “Ta ki Hulanda kier pa e gobierno dicidi pa parlamento?” Ami ta kere cu a base di articulo 38 di Statuut nos por logra - si Hulanda tin e boluntad politico pa un cooperacion mas estrecho - pa haya e placa fia cu mas control pa yuda fortifica nos democracia cu mas sosten pa nos institutonan y protocolnan ariba varios tereno. Nan sa cu nos mester di e placa y nos sa cu nan kier mas control y ta den esaki mester por haya otro. Negocia cu mas comprension y yega na e mesun meta y resultado final unda nos tur lo por keda biba cu ne!
Pakico purba impone algo cu no tin sosten pe?
Mi ta kere mester por yega na un acuerdo a base di respeta otro su posicion y si no por y Hulanda impone esaki lo no funciona tampoco! Mi ta garantisa nan cu e monstruo aki lo no traha ni funciona aki! Nos pueblonan lo no acepta esaki di perde tur locual 40 aña nos tur a lucha pe! AVP den pasado a acepta e 12-8 impone pa Hulanda y nunca mas despues pa mas cu 40 aña nan no a gana un eleccion. Esaki tabata den e decadanan 50, unda na Aruba 2.147 hende a firma pa Separacion y Hulanda a obliga nos cu un Interim- Regeling, unda nos lo a haya un “zelfbestuur“, mediante un Eilanden-Regeling cu ningun poder pa desaroya ni financiera ni economicamente, cu un Eilandsraad y 6 diputado cu tabata nos gobernantenan local cu masha poco poder! 75% di tur nos placa genera aki na belasting mester a ser traspasa pa e gobierno Central y nos no tabata por a duna ningun incentivo pa por a desaroya economicamente nos propio destino. Pakico si bo sa cu nos gobierno no tin 2/3 den parlamento pa pasa e 2 Rijkswetnan ni na Aruba ni na Corsou ni na Sint Maarten, pakico purba impone algo cu no tin sosten pe? No tin ningun caminda “draagvlak” politico pa e dos “monstruo” di Rijkswetnan aki. Ni gobierno di Hulanda tin 2/3 di sosten. No tin politico cu por garantisa esaki tampoco! Esaki ta un contribucion pa pone bo pensa y discuti cu argumento.


text:
Prome Minister Evelyn Wever-Croes PROME MINISTER TA REUNI CU PARLAMENTARIO EUROPEO SAMIRA RAFAELA
Prome Minister Evelyn Wever-Croes
PROME MINISTER TA REUNI CU PARLAMENTARIO EUROPEO SAMIRA RAFAELA
Dialuna Prome Minister Evelyn Wever-Croes a reuni cu Parlamentario Europeo Samira Rafaela. Señora Rafaela, 30 aña di edad, recientemente a haya su posicion como Parlamentario Europeo despues di un campaña cortico y fuerte pa eleccion di Parlamento Europeo. Señora Rafaela ta e prome politico femenino di decendencia Afro-Caribense den Parlamento Europeo. No a dura mucho pa tanto Hulanda como e paisnan di Reino den Caribe conoce su ambicion pa lucha pa e interes di e paisnan di Reino den Caribe den Union Europeo poniendo hopi enfasis riba inclusion.
Prome Minister a keda hopi satisfecho cu e reunion na unda cu e prome mandatario di nos pais a informa Señora Rafaela di tur locual Gobierno ta haciendo y con Señora Rafaela por yuda nos haya fondo di Union Europeo riba tereno di innovacion y especialmente pa cu e crisis di Venezuela.
Na final di e reunion, Prome Minister a gradici Parlamentario Europeo Samira Rafaela pa su esfuersonan cu e ta haciendo pa nos paisnan den Reino y a desea Señora Rafaela exito den su trabou como Parlamentario Europeo.


text:
Oranjestad-Diadomingo proximo den e ballroom di Aruba Marriott Resort Women’s Club of Aruba lo ta organisando un biaha mas e asina gusta “High Tea Party”. Esaki ta un evento pa recuada fondo pa e diferente proyectnan cu e club tin mester di fondonan di dje e.o e “Dress A Child Project”.
E evento ta basa riba e custumber di bebe te cu koffie hunto cu bolo y cos dushi den oranan di atardi. Exactamente pa e motibo aki e evento ta cuminsa parti atardi pa 3.30 pa 7.30. E evento lo tin musica bibo presenta pa diferente artistanan local di renombre. Ta trata aki di entre otro Landa Henriquez “Muher 40”, Edjean Semeleer y Elizabeth Pope. E artistanan ta preparando un repertorio completamente varia pa por por entretene tur persona.
Un detaye importante pa informa tur esnan cu ta interesa pa atenda e evento cu e cantidad di carchi cu tin disponibel pa e evento aki ta hopi limita, es decir no por warda te na ultimo momento pa cumpra caarchi.
E caarchinan ta obtenibel serca tur e miembronan di Women’s Club of Aruba y tambe por jama na 593 85 25 pa cumpra carchi. Pa e atardi aki a escohe e color “roos” como e tema. Esaki no ta nifica cu mester bin bisti na “roos” pero cu e lo duna e evento un toke diferente si mayoria persona bin bisti na e color aki. Aruba Marriott Resort lo keda encarga pa ofrece un variedad hopi grandi di diferente tipo di te.
Naturalmente lo tin diferente tipo di koffie tambe cu por bay purba durante e evento. Pa loke ta e cosnan dushi lo tin diferente tipo di bolo, kuki y otro cosnan di smaak dushi pa por acompanja hunto cu e diferente koffie y thee. Aruba pues ta keda invita pa asina duna un man y cumpra carchi pa e High Tea Party di Women’s Club of Aruba pa diadomingo proximo den Aruba Marriott Resort Ballroom.


text:
Aruba College Fair Foundation ta anuncia cu diabierna y diasabra, 13 y 14 di november lo tin pa prome biaha e Aruba Virtual College Fair. Semper e college fair tawata den persona pero pa rason di e pandemia, un otro solucion mester a wordo busca pa toch brinda e studiantenan e informacion importante cu nan mester pa tuma decision. Participacion ta gratis pa tur studiante.
E Feria lo tuma luga di 8AM pa 8PM. Presente lo tin colleges y universidadnan conoci pero e pandemia a trese oportunidadnan nobo pa scolnan cu antes no lo nunca por a bin Aruba. Esaki ta un desaroyo toch positivo y a trese mas variacion pa nos studiantenan.
Pa un lista completo di cua scolnan lo ta presente, studiantenan por bishita nos website: arubacollegefair.com
. Pero tin representacion di e siguiente paisnan aki: Aruba, Abu Dhabi, Barbados, België, Canada, Merca, Panama, Spaña, Swisa,
Pa participa, studiantenan mester registra y sign up pa e sessionnan/presentacion di e scolnan ta ofrece riba e plataforma virtual. Scolnan na Europa lo tin sessionnan primordialmente parti mainta y scolnan den nos region, lo tin sessionnan henter dia.
Nos ta invita y urgi tur studiante pa probecha di e oportunidad cu ta wordo brinda na nan pa nan por haya e informacion di estudionan, costonan, procedura di aplicacion y otro informacion valioso cu nan mester. Tambe lo tin presentacion di oficialnan gubernamental di Merca y Canada relaciona cu aplicacion pa visa di studiante pa e paisnan aki.
Deadline pa studiantenan registra pa participacion na e Feria ta dialuna, 10 di november. Studiantenan por registra via nos website: arubacollegefair.com
y klik riba Student Registration y sigui instruccionnan di registracion. Ta importante pa e studiante sign up pa e sessionnan tambe sino e lo yega e plataforma sin session pa drenta.
Aruba Virtual College Fair 2020 ta warda tur studiante pa e oportunidad aki!


text:
Minister Yrausquin cu agenda basta ocupa den su prome siman na Den Haag
Minister Yrausquin cu agenda basta ocupa den su prome siman na Den Haag
Den Haag –Minister Plenipotenciario Juan David Yrausquin a cuminsa cu su trabaonan na Hulanda, atendiendo diferente reunion na Hulanda y na London. E mandatario den su prome siman di trabao a cuminsa pa tuma tempo pa reuni individualmente cu e personal di Gabinete di Aruba. Esaki a duna e mandatario e oportunidad pa cera conoci mas di cerca cu su ekipo y pa delinea e metanan cu lo incorpora den e aña su dilanti .
Tambe minister Juan David Yrausquin a bishita London, conhuntamente cu un delegacion di De-partamente di Finanzas, unda a reuni cu diferente instancia financiero riba peticion di su colega Minister Angel Bermudez. Fuera di esaki Sr. Yrausquin a tene reunionnan na ministerionan Hu-landes, a topa cu varios studiante Arubano na Hulanda y a atende e concierto di gala na Amster-dam den cuadro di e bishita di oficial di Rey Philipe y Reina Mathilde di Belgica na Hulanda. Na e ocacion aki e mandatario a topa y papia cu diferente empresario y politico Hulandes.


text:
Dia di Rey
Dia Di Rey (antes Dia di la Reina) ta un dia festivo nacional den henter Reino Hulandes pa duna honor na su hefe di estado. Den tur pais di Reino ta celebra Dia di Rey riba dia 27 di april, cu oficialmente ta un dia liber y riba cual ta organisa actividadnan pa pueblo y otro festividadnan.[1][2]
Historia[editá | editá fuente]
For di 1891 te cu 2013 Dia di Rey tabata conoci como Dia di la Reina. Durante e periodo aki e monarco di Reino tabata un reina. Bao di reinado di Reina Wilhelmina tabata celebra e dia festivo riba su fecha natal, 31 di augustus. Desde coronacion di Reina Juliana na 1949 a move esaki pa su fecha natal, esta dia 30 di april, cual fecha a keda manteni tambe dor di Reina Beatrix te cu su abdicacion na 2013. Despues di e ascesion di Rey Willem-Alexander a cuminsa celebra Dia di Rey riba su fecha natal, dia 27 di april.[3] E prome bes tabata na 2014.
Lista di fuente[editá | editá fuente]
- ↑ Staatscourant, "Besluit van 30 januari 2013, nr. 13.000173, houdende vaststelling en aanduiding van de zevenentwintigste april als Koningsdag", 19 februari 2013
- ↑ Amigoe, Fotorapportage Koninginnedag op Curaçao en Aruba, 2 mei 1973
- ↑ "Voortaan Koningsdag op 27 april", NOS.nl, 28 januari 2013


text:
KRALENIJK – Señora Epifania Nepomuceno resientemente a bai landfill na Lagun i segun e ta konta, a prohibié pa subi tereno. “For di 2010 mi tin un karta ku tin skirbi ken mi ta, i ku mi tin pèrmit pa por saka heru bieu for di riba tereno di Landfill. Esaki por tuma lugá ku palabrashon pa paga un montante pa kada ton di metal ku e nos bai kuné for di Landfill. E karta ta mustra ku direktor di Selibon N.V. ta na altura di e palabrashon loke nos a firma na 2010,” Nepomuceno a konta Radio Live99.9 FM. El a sigui bisa:”Mi tin 4 aña ku mi no ta aktivo ku e kompania, sinembargo e otro hendenan si a kontinuá. Nan tarea ta pa saka material for di Landfill ku e meta pa resiklá. Simplemente mi tabata deseá pa subi tereno di Landfill pa tuma nota kon limpi i stabil e direktor ta atendé ku e sitio. E señora na entrada di Landfill a nenga redondamente pa permití pa ami subi tereno. El a tuma e karta i a saka potrèt di dje loke mi a bis’é no ta korekto. E por a pidimi promé ku e ta saka potrèt di un papel ku ta pèrtenesé na mi persona. E señora a tratami malu na momentu mi a presentá na e sitio. Apesar ku mi a splik’é bon kla, ku ta simplemente mi a bin pa wak kon e tereno ta awor despues di 4 aña . Mi a komprondé ku e lugá ta bon organisá pa atendé ku shushi. Mi ta patrosinadó di e proyekto di awe di resiklahe. Na Boneiru nan no tabata konosé resiklahe18 aña pasa. Awor ta 18 aña ku mi a siña e hendenan di Boneiru kiko ta resiklahe. Mi a traha un kas ku solamente material di landfill, sin paga niun sèn pretu pa trah’é. Loke a sosodé a desapuntámi hopi. Mi tin un dokumentu ku ta pèrmitími pa subi e tereno ku 3 persona mas, i hasi loke tin palabrá. Pues mi ta outorisá pa por subi tereno di Landfill,” Nepomuceno a menshoná.
Radio Live 99.9 FM a drenta den kontakto ku Selibon N.V. i nan a reakshoná lo siguiente. “Bèrdat e señora a presentá na entrada di landfill ku e karta, i el a menshoná ku e ta bin pa saka material loke e tin pèrmit pa hasi. E persona na entrada di Landfill a bis’é ku no por lag’é drenta pa saka nada for di riba tereno, i e mester bai serka e direktor di Selibon pa por atendé. E señora a rabia i a ekspresá su mal kontentu i no ke a bai serka e direktor. E karta ku e tin ta fechá di 2010 i mientrastantu tin diferente kambio i mester atendé loke a palabrá na 2010 di nobo. Selibon ta deseá pa sinta ku señora Nepomuceno, pa palabrá kon por kontinuá. Aktualmente tin otro kompania ta hasi e tarea di bai ku material pa resiklahe for di landfill, pues mester atendé un forma nobo pa bai ku material for di landfill, gerente di Selibon N.V. a bisa Radio Live 99.9 FM, relashoná ku loke a sosodé resientemente.


text:
ORANJESTAD (AAN): Un situacion peligroso a presenta su mes Diaranson merdia na e rotonde di Avenida Nelson Oduber, net na altura di Eagle Bowling Palace.
Diripiente chauffeur di un Nissan March (modelo di aña 2013 bay ariba) a bay dal den un Nissan Almera. Envez di stop pa asina atende e accident, e chauffeur di e Nissan March a dicidi na primi trot direccion Palm Beach y huy di su responsabilidad.
E tipo di hendenan aki no merece di ta den sociedad. Pa suerte, e dama chauffeur di e Nissan Almera no a perde pa gana, y a bay su tras y a saca e potret aki.
Pa colmo, na altura di e rotonde di Super Food, na Bubali, e dama a pasa dilanti e Nissan March color shinishi aki, y a obliga nan pa stop. Den e auto tabatin un homber y un muher.
Pero ni asina e chauffeur di e Nissan March no kier a stop, y den su intento pa huy el a hasta dirigi auto riba e dama cu ta para pafo pa stop nan. E dama a haye obliga di bula un banda, sino e Nissan March aki a dal e.
Como cu e dama ta bayendo trabao, e no por a persigui e auto aki.
DIARIO a compronde cu ya caba e caso ta den man di Polis. E asunto ta bira uno serio, pasobra ora bo ta manda auto riba hende, e ta cay den categoria pa cual e codigo penal di Aruba tin castigo exigi pa esey.
Di e forma ey, e pareha den e Nissan March aki color shinishi, a sigui huy y a desaparece, cu nan bumper dilanti keto bay kibra tambe. Kizas nan ta stranhero ilegal. Kizas nan no tin ningun aseguro. Kizas nan tabata huy di un otro crimen cu nan a caba di comete.
Pero awor nan tin di djis warda Polis bin bati na nan porta. Si acaso abo ta reconoce e auto aki of bo sa na kende e ta pertenece, bo por yama Tipline di Polis na 111-41.


text:
Cu stapnan firme y sigur, nos ta combati e problema di abuso di menor
Desde cu Gabinete Wever-Croes a cuminsa goberna, mesora a nota un negligencia grandi riba e veld social pa cua motibo tambe mesora a cuminsa traha riba e Social Crisis Plan. E plan aki ta traha riba e crisis social mientras tambe Gobierno ta trahando riba e prevencion di problemanan social na Aruba specialmente riba abuso di menor pasobra abuso di mucha ta condenable y mester stop.
Gobierno, bou inicio di Prome Minister Evelyn Wever-Croes a institui un comision pa analisa e situacion di problemanan cu nos tin referente violencianan den relacionnan, violencianan domestico, abuso contra muchanan y abuso contra hende muhe. Despues cu e investigacion aki a termina, e comision mester duna conseho na Prome Minister. Señora Lisette Geerman-Gomez ta presidi e comision aki, ‘Sexueel Misbruik van Minderjarigen’.
Diaranson 19 di augustus, e comision a sinta cu Sra. Layhing De Kort-Yee cu ta un researcher di Capstone Research Group. E lo bay yuda cu un research en general na tur e stakeholdersnan y tur caminda cu e comision indica cu tin cierto buraconan habri cu ta stroba cu investigacion pa na final haya un bon rapport di Capstone Group como tambe consehonan pa asina por completa un conseho final pa Gobierno.
Docter Louise Rafael-Croes tambe a uni na e team den e reunion aki cu sigur ta duna esaki un forsa mas grandi. Docter Rafael-Croes ta un experto riba e tema aki pa mas di 20 aña. E ta haci investigacion na muchanan y ta bon na haltura di e problematica di abuso sexual di mucha.
E comision ta planiando riba e parti preventivo cu ta hopi importante cu ta inclui programanan di television y forum di prevencion pa asina por cuminsa inculca den e muchanan tambe con pa cuida nan mes.
Prome Minister Evelyn Wever-Croes: “E problematica aki no ta facil sino mas bien hopi delicado. Nos sa cu e problemanan social den nos comunidad ta grandi, y cu lo tuma tempo prome cu claridad vence scuridad. Sinemargo nos mester para keto na un punto hopi crucial. Esaki ta prioridad number un desde di inicio di gobernacion di Gabinete Wever-Croes y ta keda e prioridad number un tur dia pa percura pa nos muchanan wordo protehi. Pasobra nos muchanan ta mira riba adultonan pa protehe nan pa cua motibo Gobierno ta pone esaki como prioridad hopi halto riba agenda den gobernacion. Cu stapnan firme y sigur, nos ta conbati e problema di abuso di menor”.


text:
WILLEMSTAD- 29 di sèptèmber 2021 – Resientemente Ofisina di Turismo di Kòrsou (CTB) a organisá dos seminario bou di e nòmber ‘E futuro di turismo ta AMI!’ ku e meta pa ekipá taksistanan ku e hèrmèntnan nesesario pa por duna servisio di kalidat na e turistanan ku ta skohe pa bishitá nos pais. Taksistanan ta forma parti importante di e kadena di servisio ku ta keda duná na nos turistanan. Riba base regular CTB sa organisá seminarionan i seshonnan informativo pa ‘frontliners’ den turismo mirando e ròl importante ku kada unu tin den e manera kon e turista ta eksperensiá e totalidat di e produkto turístiko. Pa e dos promé seminarionan a skohe pa konsentrá riba e grupo di taksistanan.
Minister di Desaroyo Ekonómiko, sr. Ruisandro Cijntje a kompartí palabranan di enkurashamentu ku e partisipantenan ku tabata presente den e promé seshon, miéntras CEO di CTB sr. Paul Pennicook a hiba palabra durante e di dos seshon kaminda e tambe a motivá e partisipantenan konsiderando e ròl importante ku kada unu tin komo ‘frontliners’ den e industria di turismo. Un total di 72 taksista a partisipá na e seminarionan. Pa e partisipantenan e seminario aki a ofresé un tremendo oportunidat pa nan sigui desaroyá nan abilidatnan i siña aspektonan nobo pa alsa e nivel di servisio na nos turistanan. E seminario a keda diseñá pa Nostra Growth.
E partisipantenan a inkluí representantenan di Sindikato Uní di Shofùr di Taxi (SINUSTA), Thirty Steps Association (TSA), Luxury Taxi Services Curaçao i Sindikato Transporte Optimalisa (STO). CTB ta gradisí tur partisipante pa nan partisipashon aktivo na e seminario i ta konta ku nan lo bai hasi bon uso di e konosementu atkerí den nan trabou diario.


text: Dialuna madruga a drenta informe di un accidente cu hende herida na e rotonde banda di Tempo, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda e chauffeur di un Daihatsu Terios biniendo for di zuid y bayendo nort a bay kita pa algo riba caminda y a subi acera dal borchi trafico y tambe e palo di lus. E impacto tabata fuerte y polis a nota e chauffeur drumi abao na suela kehando di hopi dolor di pecho, na yegada di e ambulans nan a atende e victima y a transporte pa hospital. Elmar a ser avisa pa bin controla e palo di luz cu a keda kentel den banda.


text:
Diasabra atardi manera nos a priminti cu awe mes polis lo detene e sospechoso cu a kibra drenta horta den Botica Dakota, asina tambe a sosode ora cu den oranan di atardi a drenta informe di cu e sospechoso ta na un cas na Cashustraat y cu ela yega di comete mas kiebro cu ladronicia hasta na e cas mes cu e hendenan di bon curazon a lague keda eynan pero ela sa di abusa di e confianza y a comete ladronicia eynan mes tambe. Tur esaki despues di cu nos di awe24.com a publica e noticia y cu foto di e sospechoso e famia cu a brinda e sospechoso aki un man y a lague keda na e parti patras di e cas a bay na nan cas y a haya cu nan pertenencianan tambe a ser horta y a yama polis. Polis a bini y a detene e sospechoso.
0 thoughts on “Sospechoso cu a kibra drenta horta den Botica Dakota a ser deteni den oranan di atardi.”
-
Su cedula ya a caduca. Mande bek su pais.


text:
Diaranson 20 di juli a continua e reunionnan cu stakeholders den nos comunidad en cuadro di formacion di Gabinete Wever-Croes II. E prome area di e reunionnan diaranson tawata cu sindicatonan. A reuni cu 8 sindicato: SEPPA, TOPA, SIMAR, SADA, SPA, SINBA, STA y FTA. A base di e reunion aki por a scucha kico pa e sindicatonan ta importante pa gobierno tene cuenta cu ne den un acuerdo y periodo di gobernacion nobo. Nan a trece puntonan dilanti cu ta recarda nan miembronan y Aruba en general. Nan enfasis ta riba e bienestar y posicion di e trahado.
Tambe a reuni cu Comerciantenan Uni Aruba (CUA) y cu SETAR. Ambos cu e miranan riba desaroyo economico y kico CUA ta considera di ta di importancia pa e empresanan mediano y chikito na Aruba. SETAR a duna nos su vision y con nan ta bay atende cu e cambionan grandi y lihe den technologia den futuro y mantene e compania como un compania cu ta keda haci ganashi y draai stabiel pa por duna e servicio adecua.
Riba e tema di Salud, a reuni cu Fundacion Maneho di Addicion Aruba (FMAA) y Sociaal Physchiatrische Dienst (SPD) y a delibera cu nan riba e problema di salud mental. Siman pasa a papia cu Respaldo cu ta e cuido specialisa den cuadro di salud mental. E dos organisacionnan aki a presenta un vision con nan lo por traha hunto y bringa e problemanan mental cu nos tin aki na Aruba. Nan a conta tambe kico tur nan ta haciendo caba especialmente SPD cu ta atende esnan cu hañanan den cualkier problema di salud mental den famia of cu pashentnan y con nan ta atende cu esaki. Nan a entrega un presentacion hopi profesional.
Cu e asociacion di dentistanan na Aruba, Aruba Dental Association a scucha di nan banda con nan ta mira e desaroyonan y a expresa nan preocupacionnan riba e gastonan di cuido dental ya cu no ta tur cos ta wordo cubri pa AZV y kico ta e futuro pa e area aki y pone cuido dental mas halto riba lista di prioridad di cada cuidadano.
Esnan presente den e reunionnan tawata: CUA, Francis Saladin; FMAA, Randall van Trigt; SPD, Dargis Montalvo; SIMAR, Josephine Albertus; SPA, Rodney Solognier; SADA, Eduard Maduro; STA, Diego de Cuba; FTA,Hubert Dirksz; SETAR, Roland Croes y ADS, Marielle Ho-Kang-You.
Despues di cada seccion di 45 minuut cu Prome Minister Evelyn Wever-Croes y Lider di RAIZ Ursell Arends, cada representante a haya turno pa duna nan declaracion na prensa y duna e oportunidad pa prensa haci pregunta.
“E di 4 dia di e reunionnan cu stakeholders den cuadro cu formacion di Gabinete Wever-Croes II tambe a bay bon. Hunto cu RAIZ nos a tene e reunionnan aki entre e integrantenan di ambos partido y nos a haci diferente palabracion pa continua cu e diferente stakeholdersnan aki unabes e Minister encarga ta apunta”, Prome Minister a duna di conoce.


text:
Integracion
Innovacion, servicio, y eficiencia ta necesario y un derecho den nos sistema di DIMAS.
Nos mester di un sistema di servicio cu ta optimal pa e tempo cu no sta biba aden, sin cu nos ta neglisha e rekisitonan y scrudiñamento di ley. Como un homber bibando memey di e pueblo mi ta experiencia casi diariamente e sufrimento di famianan extranhero. Tambe e pueblo Latino, cu ta un pueblo trahador, digno y un parti importante di nos sociedad. Hopi di nan ta bon studia, cu ta bin pa contibui honestamente y kier integra na nos pais. Pesey como pais nos mester sa di responde na e necesidadnan y transformacion di nos poblacion, specialmente ora ta trata di permisonan di esnan cu ta bini Aruba pa traha duru. Nos pais ta existi mas o menos di 40% di personanan extranhero, di cual ami mes ta uno. Nos pais ta un mihor pais pasobra hopi extranhero a lucha, traha duro y inverti den nos pais, y awendia tin negoshinan exitoso cualnan ta brinda empleo y ta contribui na nos economia. Pesey, Aruba semper mester keda un pais di oportunidad, libertad y integracion eficiente pa asina sigura e progreso continuo di nos pais.


text:
Booshi Wever:
HAMAS POR PERMITI PA RIPITI ENTREGA DI NOS AUTONOMIA MANERA A SOSODE NA 1950
For di basta tempo caba nos por a sinti e afan di politiconan Hulandes pa pone presion riba e.o. Aruba pa bin cu reformanan duradero y structural den e forma cu nos ta goberna nos pais. Hulanda tabata menasa cada bes di bin cu un "aanwijzing", pero ni esaki a spanta nos gobernantenan. A prefera di sigui goberna sin cumpli cu un maneho financiero responsabel ni tampoco cumpli cu palabracionnan haci cu gobierno di Reino. COVID-19 sinembargo a trece un fin na e pasenshi y indulgencia hulandes. Hulanda no ta acepta mas posponemento di introduccion di reformanan y a bin cu demandanan estricto di un forma dictatorial. Pregunta ta si nos lo doblega of nos lo keda riba pia cu nos bandera na man manera Betico Croes dfm a duna nos di conoce.
Betico Croes dfm a compronde e sentimento Arubano pa ta baas den nos mesun cas y a laga hasta hancra den e himno di su partido MEP cu nunca mas por permiti pa nos cay den e cadena di esclavitud manera a sosode na aña 1950. Na 1950 politiconan di Aruba a acepta pa cambia representacion den e parlamento Antiano di 8-8 pa 12-8. E acto di traicion aki a garantisa un dominio total di Corsou cu siguientemente a impone su posicion dominante. E lucha cu a sigui mas bien tabata pa Aruba ser salba di e cadena di 12-8. E pueblo a responde na e yamado di e lider indiscutibel Betico Croes, a lanta riba y a uni, loke a resulta na 1986 cu Aruba a logra kibra e cadena y sclama na bos halto "LIBERTAD"!
Awor despues di 34 aña ta mustra cu un biaha mas nos ta core e peliger di cay den un cadena di esclavitud atrobe, pero den e caso aki un esclavitud pio cu loke a sosode na 1950 y atrobe cu aprobacion y colaboracion di nos propio politiconan. Tin un diferencia sinembargo, pasobra na 1950 ainda nos por a conta riba un gobierno insular y representacion den e gobierno central, pero e RAFT y e CHE lo nifica cu nos no lo tin NADA mas di bisa riba nos isla. Nos lo wordo degrada na ta simpelmente "Mirones", sin ningun tipo di derecho pa habri nos boca y para pa e derechonan di nos poblacion. Bou di ningun circumstancia esaki por ser acepta, pero elo rekeri un esfuerso nacional pa nos percura cu nos autonomia ta ser conserva y cu nos estado di derecho ta wordo respeta. Di otro banda nos HUNTO mester para pa nos haya un gobernacion basa riba principionan di Good Governance y un democracia bibo. Pues e epoca di goberna cu e mannan los ta tras di lomba y esaki ta conta pa delaster un sector den nos sosiedad.
Den e acuerdo cu a yega den e comunidad Europeo e principionan aki a ser logra. Europa lo yuda nan rumannan di Sur-Europa bou di condicionnan estricto, pero e paisnan ta mantene nan autonomia y tur hende ta respeta nan Estado di Derecho. Nan a acorda cu prome cu haya e siguiente tranche e progreso den e REFORMANAN lo ser evalua PROME cu duna luz berde pa e paisnan haya e placa. Dicon no por aplica esaki pa Aruba tambe? Un "win-win situation". Aruba lo por conta cu e ayudo financiero y di otro banda Hulanda por ta garantisa cu e reformanan cu definitivamente ta NECESARIO ta ser introduci.
Apesar cu e posicion hulandes, segun sr. Knops, ta keda intransigente loke parce ta duna poco espacio pa delibera, toch UPP ta convenci cu lo por logra resultado si nos duna prueba di por restablece CONFIANSA di Hulanda y nos pueblo door di nombra un gobierno di transicion. Un "zakenkabinet" cu tareanan specifico pa introduci reglanan estricto di Good Governance. Un gobierno cu cu lo mara mannan di e politico y cu no ta mara na e resultado di e siguiente eleccion ni mester tene cuenta cu interesnan di sponsornan di partido y cu no tin problema pa implementa reformanan impopular pero hopi necesario y indespensabel pa por garantisa un desaroyo positivo pa Aruba y su pueblo.
Asina lo tin Normal Nobo pa e mundo politico cu lo conduci cu e Pueblo lo haya un NORMAL MIHÓ!!
Partido UPP
Booshi Wever
21 di juli 2020


text:
Oranjestad-Minister Otmar Oduber y Ministerio di Cultura den su totalidad ta sumamente contento di por a forma parti di e di 4 edicion di Paseo Monumental den centro di Oranjestad cu a demostra di tabata uno hopi exitoso, bishita pa miles di persona cu a sostene nos cultura.
Paseo Monumental IV a brinda e oportunidad pa comunidad completo cana libremente den 11 edificio monumental y asina aki yuda concientiza comunidad en general pa aprecia nos herencia, historia y cultura. Nos por logra e concientizacion hunto, Minister Oduber a indica. Pesey ta importante pa promove, rescata y mantene e edificionan monumental, cu ta forma parti di nos patrimonio cultural.
Durante dia por a conta cu miles di persona cu a demostra nan interes pa conoce mas di nos herencia tangibel. E publico a varia for di e persona di mas grandi cu bin honra e pasado, pa familiarnan cu a biba antes den e monumentonan, pa maestronan, famianan y gruponan di mucha y hoben cu a participa cu e speurtocht.
Minister Otmar Oduber hunto cu su famia y amistadnan a pasa un dia ameno conociendo nos edificionan monumental y a bisa cu por conclui cu nos cultura ta uno rico den historia y herencia y cu nos por ta sumamente orguyoso di ta biba riba e pida baranca aki. “Mi ta kere cu nos por categorisa e Paseo Monumental den centro di Oranjestad como un exito. Tanto pa e cantidad di hende cu a atende pero tambe pa e entusiasmo cu cada ciudadano a demostra pa sa mas di e historia di cada monumento.
Nos herencia, historia y cultura ta algo cu nos cada un por ta orguyoso di dje, ban uni pa sigui sostene y preserve”.
Minister Oduber a felicita e comision encarga cu organisacion di un tremendo Paseo Monumental IV den Oranjestad y ta gradici tambe cada un voluntario, arkitecto y partnernan cu a haci e dia aki uno exitoso!